Jerman Dan Belanda Benarkan Laungan Azan Untuk Naikkan Semangat Hadapi COVID-19

Lebih kurang 100 masjid di Jerman dan Belanda melaungkan laungan azan bagi meningkatkan semangat umat Islam di tengah-tengah serangan wabak COVID-19. Sebelum ini, azan menggunakan pembesar suara adalah dilarang di Jerman dan Belanda.

Melalui laporan yang dikeluarkan oleh ISLAM21C, laungan azan yang jarang berlaku ini bermula pada Jumaat lalu, ketika kedua-dua negara Eropah mengenakan penguncian bagi menghentikan penyebaran wabak COVID-19.

Azan atau seruan untuk umat Islam menjalani ibadah solat berkumandang di masjid yang dimilik oleh DITIB Merkez Mosque – kelompok Muslim-Turki – di kota Duisburg barat dan Islamic National View (IGMG).

“Seruan untuk umat Islam sembahyang boleh didengar di 50 masjid. Azan yang disiarkan melalui pembesar suara biasanya tidak dibenarkan di Jerman kecuali untuk acara-acara khas,” kata Fahrettin Alptekin, wakil DITIB di Essen, Jerman.

“Gereja di sekitar kawasan kejiranan kami juga bertanya sama ada kami ingin mengambil bahagian sebagai tanda solidariti,” kata Hülya Ceylan, ketua persatuan dan sukarelawan DITIB di masjid Duisburg.

“Kami berkata, kita dapat mengukuhkan semangat masyarat Islam secara rohani melalui panggilan untuk solat.”

Di Belanda, panggilan untuk solat yang disiarkan melalui pembesar suara dibuat secara meluas bagi menggalakkan perpaduan dikalangan masyarakat tempatan bagi menghadapi COVID-19.

Selepas Itali dan Sepanyol, Jerman adalah negara yang paling teruk dilanda COVID-19. Data menunjukkan Jerman mempunyai lebih 100,000 pesakit COVID-19 dengan 2,000 kematian. Manakala Belanda mempunyai lebih 19,000 kes dengan 2,000 kematian telah dicatatkan.

Untuk bacaan lanjut mengenai COVID-19, klik pautan di bawah.

Ecuador Hadapi Krisis Kekurangan Keranda, Mayat Mangsa COVID-19 Dibiarkan Di Tepi Jalan

Kenapa Kita Harus Bersyukur Dengan Cara Pengendalian COVID-19 Di Malaysia

Perancis Tukar Pasar Borong Terbesar Di Dunia Kepada Rumah Mayat Mangsa COVID-19


Jerman Sudah Buka Sebahagian Daripada 100 KM Lebuh Raya Basikal

Apa yang menarik tentang budaya luar negara terutama di bandar-bandar Eropah ialah budaya berbasikal yang jarang kita dapat lihat di Malaysia. Berkemungkinan besar disebabkan faktor muka bumi dan cuaca di sini. Terbaru, Jerman telah membawa sistem lebuh raya ke tahap baru apabila membina lebuh raya untuk penunggang basikal.

Jerman sedang membina lebuh raya sejauh 100km untuk basikal saja, dan peminat basikal sudah boleh berbasikal di 5km pertama lebuh raya tersebut. Lebuh raya itu menghubungkan 10 bandar utama termasuk Duisburg, Bochum dan Hamm. Ia dibina bersebelahan landasan keretapi terbias di kawasan perindustrian Ruhr.

Menurut pihak yang bertanggungjawab, sekitar 2 juta orang yang tinggal di kawasan itu boleh menggunakan jalan tersebut, seterusnya mengurangkan penggunaan 50,000 kereta di atas jalan raya setiap hari. Brilliant!

Jerman membuka 5km pertama lebuh raya untuk basikal

Lebuh raya itu akan menghubungkan 10 bandar di bahagian barat

Sebahagian daripada jalan akan dibina diatas landasan keretapi terbiar

Lebuh raya itu akan memudahkan 2 juta orang berulang-alik

LIKE dan FOLLOW Vocket di Facebook serta Instagram


Buriram United Jana RM2.19 Juta Pada Hari Pertama Jualan Jersi Musim 2018

Pada 22 Disember 2017, Juara Toyota Thai Premier League 2017, Buriram United telah melancarkan jualan jersi pasukan untuk musim 2018.

Bagi musim 2018, Buriram United akan menggunakan jersi ‘home’ berwarna biru gelap dan ‘away’ berwarna kuning dan jersi ketiga dikatakan akan dilancarkan kemudian.

Seperti kebiasaan, harga jualan jersi Buriram United adalah 640 Baht atau kira kira RM80 sahaja, dan ini adalah harga mampu milik untuk majoriti penyokong.

Dari pengiraan kasar, berdasarkan jumlah jualan pada hari pertama semalam 27,572 helai dengan harga 640 Baht, Buriram United berjaya menjana sekitar 17,646,080 Baht atau kira-kira RM2.2 juta!

Jersi home terjual 11,398 helai, manakala jersi away berwarna kuning laku keras, dengan jumlah 16,174 helai, menjadikan jumlah keseluruhan jualan 27,572 helai.

Suasana semasa hari pelancaran jersi Buriram United cukup meriah dengan penyokong bersemangat beratur panjang di Chang Arena menuggu giliran untuk membawa pulang jersi kebanggaan mereka.

Tiada isu atau sebarang kekecohan dapat dilihat, hanya wajah keriangan dan kepuasan berjaya memiliki jersi terbaru terpancar di wajah penyokong yang hadir.

Begitu juga dengan keadaan sesak didalam megastore Buriram United, tetapi ia masih lagi terkawal kerana pihak pengurusan telah bersedia untuk menangani kesesakan dan mengutamakan keselesaan.

Selain dari jualan jersi, pihak kelab juga telah mengadakan beberapa aktiviti untuk penyokong yang hadir ke Chang Arena.

Aktiviti-aktiviti ini adalah lebih tertumpu kepada tanggungjawab kelab untuk menghargai penonton sambil secara tidak langsung ‘mempelawa’ mereka untuk hadir ke stadium dan memberikan sokongan kepada pasukan.

Pihak kelab telah membawa beberapa pemain untuk menyertai acara pelancaran seterusnya mengadakan sesi bertemu peminat.

Newin Chidchob memang terkenal dengan sikap yang mesra peminat Buriram United.

Dan kali ini, beliau dengan rendah diri menyerahkan 10 helai jersi terawal yang dibeli kepada peminat Buriram United yang bertuah. Ini secara langsung menjadikan peminat berasa teruja dan akan bertambah setia memberikan sokongan kepada pihak kelab.

Selain itu juga, beberapa aktiviti lain turut diadakan melibatkan para pemain, penaja dan juga penyokong disekitar Chang Arena.

Pemain-pemain kelihatan mesra meraikan peminat yang datang dengan mengagihkan minuman dan makanan serta barangan lain untuk lebih merapatkan hubungan diantara mereka.

Jadi tidak hairanlah mengapa Buriram United setiap kali melancarkan jersi musim baru, penyokong tidak teragak-agak untuk membelinya kerana mereka berasa dihargai oleh pemilik, pemain dan semua yang terlibat dibawah nama Buriram United.


Jersi Juventus Cristiano Ronaldo Terjual 520,000 Helai Dalam 24 Jam

Walaupun belum diperkenalkan secara rasmi sebagai pemain Juventus, Pemain bola sepak yang menangi lima kali Ballon D’ Or Cristiano Ronaldo telah buat rekod terbaru.

Menurut laporan daripada Yahoo Sport, jersi pemain Juventus ini telah berjaya dijual sebanyak 520,000 unit jersi milik Ronaldo terjual sama ada menerusi dalam talian mahupun dibeli secara tunai dalam 24 jam. Dijual dengan harga $123 (RM 498.03) sehelai ia telah berjaya membuat keuntungan besar buat kelab dari Itali ini.

Selain itu juga, kesemua media sosial Juventus menerima jumlah pengikut yang banyak iaitu sebanyak 1.4 juta bilangan pengikut meningkat di Instagram, 1.1 juta pengikut juga meningkat di Twitter serta 500,000 pengikut di Facebook. Kehadiran CR ke Liga Serie A ini mungkin akan memberi nafas baharu liga ini jika dahulunya makin tenggelam disebabkan kurangnya kemasukan pemain bintang.

Since Juventus announced the signing of Cristiano Ronaldo, Juventus' social media platforms have grown significantlyInstagram: + 1.4mTwitter: + 1.1mFacebook + 500k. #brilafm #brilasports #ronaldo #juventus #football pic.twitter.com/b2bi0IkWik

— Sports Radio BrilaFM (@Brilafm889) July 12, 2018

Juventus sold 520,000 Cristiano Ronaldo shirts within the first 24 hours of him signing for the club.

An official shirt with Ronaldo on the back costs €105

Therefore the club brought in anything up to €55m through shirt sales alone within a day of the transfer.

Juventus gained more than 1.5 million followers on social media in just over a day after the @Cristiano announcement. And they haven’t revealed him in Juve shirt yet. The Ronaldo effect. https://t.co/PE8jDcnUaX

— Aysha Ridzuan (@ayshardzn) July 12, 2018


Jersi ‘Home’ Arsenal Musim Depan Tertiris

Jersi ‘home’ yang akan digunakan oleh kelab Liga Perdana Inggeris (EPL), Arsenal telah tertiris dimana video yang bertemakan ‘Made in London’ memaparkan bekas penyerang prolifik kelab tersebut, Ian Wright sebagai naratif serta penampilan khas artis Hollywood, Idris Elba sebagai bintang tetamu.

Bermula saingan musim 2019/2020, Arsenal telah menandatangani perjanjian bernilai £300 juta bersama pengeluar pakaian sukan gergasi dari Jerman, Adidas dimana perjanjian selama 5 musim itu bernilai kira-kira £60 juta semusim. Kerjasama bersama Adidas ini mengakhiri kerjasama terdahulu bersama satu lagi pengeluar pakaian sukan gergasi, Puma yang ditandatangani pada musim 2014/2015.

Dalam video berdurasi dua minit itu, beberapa bintang utama The Gunners seperti Mesut Ozil, Sead Kolasinac, Alexandre Lacazette dan Hector Bellerin membuat penampilan. Meskipun keempat-empat pemain ini tidak berasal dari England, namun mereka menggunakan loghat London utara dalam video tersebut.

Lebih menarik, adegan yang melibatkan Idris Elba dimana pemeran watak Heimdall dalam filem Thor:Ragnarok itu bercerita mengenai rekod jaringannya ketika beraksi bersama pasukan Canning Town Bawah 9 tahun dan beranggapan beliau boleh menjadi bintang bersama Arsenal.

Pihak Adidas dan Arsenal sendiri belum mengumumkan tarikh untuk para peminat di serata dunia mendapatkan jersi ‘home’ tersebut.

Dalam saingan Liga Perdana Inggeris musim 2018/2019, pasukan bimbingan Unay Emery itu menamatkan saingan di tangga ke-5 dan mara ke perlawanan akhir UEFA Europa League dimana mereka tewas kepada satu lagi kelab London, Chelsea.


Jersi Jaringan ‘Tangan Tuhan’ Milik Maradona Dijual Pada Harga RM38 Juta

Baju biru yang dipakai Diego Maradona ketika menjaringkan dua gol penting untuk menyingkirkan England daripada Piala Dunia 1986, termasuk gol yang dipanggil ‘Tangan Tuhan’, telah dijual pada harga yang tinggi.

Pemain Argentina yang dianggap sebagai antara pemain terhebat sepanjang zaman, menyifatkan gol pembukaan pada suku akhir bertemu England itu sebagai “sedikit dengan kepala Maradona, dan sedikit dengan tangan Tuhan”.

BREAKING: The shirt worn by Diego Maradona in the 'Hand of God' game against England at the 1986 World Cup has sold at auction for £7,142,500 👇 pic.twitter.com/hUONX1yZVn

— Sky Sports News (@SkySportsNews) May 4, 2022

Selepas perlawanan, pemain tengah England, Steve Hodge menjadi pemilik baju tersebut selepas kedua-dua pemain bertindak menukar jersi mereka.

Baju yang telah dipinjamkan selama 20 tahun untuk Muzium Bola Sepak Kebangsaan di Manchester, kini sudah dijual di Sotheby’s pada petang Rabu dengan harga £7,142,500 atau sekitar RM38 juta – rekod lelongan baharu untuk mana-mana item memorabilia sukan.

Maradona meninggal dunia pada 20 November tahun lalu di umur 60 tahun semasa menjalani pembedahan otak. Sebelum meninggal, Maradona dilaporkan mengalami masalah kesihatan yang serius dan dipantau rapi doktor di rumahnya di utara Buenos Aires.

Jenazah Maradona dikebumikan tanpa jantung, mahu elak dicuri oleh peminat bola sepak. Rujuk pautan di bawah untuk membaca.

Jenazah Maradona Dikebumikan Tanpa Jantung, Mahu Elak Dicuri Oleh Peminat Bola Sepak

Tanah Kubur Masih Merah, Keluarga Maradona Sudah Mula Rebut Harta Bernilai RM200 Juta

Maradona Tenang, Dirakam ‘Layan’ Dadah Sewaktu Mengurus Pasukan?


Jersi Kelantan Boleh Kuruskan Badan Dan Putihkan Kulit

Saya confuse mahu letak cerita ini dalam kategori news atau ataupun teknologi tapi, nampaknya DSV (Datuk Seri Vida) sudah membawakan inovasi kepada jersi skuad Kelantan apabila jersi itu mempunyai sokongan untuk menguruskan badan dan memutihkan kulit. Wow!

Empat jersi pasukan Kelantan jenama DSV yang akan dilancarkan esok mempunyai kelebihan ‘luar biasa’ apabila benang pakaian itu direka khas untuk kurus dan memutihkan kulit.

Pengasas Vida Beauty Qu Puteh, Datuk Seri Dr Hazmiza Othman atau Dr Vida berkata, jersi itu menggunakan benang yang direka khas itu dan dihasilkan di kilang di tiga negara iaitu China, Thailand dan Vietnam menggunakan teknologi terkini.

“Keempat-empat jersi yang bakal dilancarkan bagi edisi pertama ini mempunyai fungsi perangkap peluh dan mampu memutihkan kulit. Apabila saya mahu lakukan sesuatu, saya suka memandang ke hadapan dan biarlah hasilnya memberi manfaat kepada semua.

“Jersi ini bermula daripada benang yang mana ia turut berfungsi melancarkan perjalanan darah kepada pemakai selain menghasilkan kelembapan daripada peluh pada badan, sekali gus mampu membakar lemak. Proses mengeringkan peluh itu akan menjadikan kulit putih seolah-olah baharu saja selesai sauna.

“Saya sudah lama membuat rekaan benang ini bagi menghasilkan produk baharu untuk kurus dan putih. Tapi alang-alang mahu reka jersi, jadi saya terus aplikasikan kelebihan ini kepada rekaan jersi skuad Pamoga Qu Puteh The Red Warriors (PQPTRW),” katanya yang dipetik dari Berita Harian.

Penaja utama pasukan Kelantan itu berkata, syarikatnya akan mengeluarkan dua versi bagi keempat-keempat rekaan iaitu ‘versi eksklusif’ dan ‘versi penyokong’ dengan pengeluaran sebanyak 20,000 helai untuk edisi pertama.

Katanya, daripada empat rekaannya itu, jersi berwarna tradisi Kelantan merah-putih serta merah jambu-putih akan digunakan bagi perlawanan di tempat sendiri sementara warna merah jambu-hitam dan biru-putih akan digunakan di tempat lawan.


5 Perkara Yang Boleh Kita Pelajari Daripada Filem ‘Spotlight’ Dalam Menangani Jenayah Pedophilia

Bila ada isu pencabulan seksual kanak-kanak ini timbul, saya teringat sebuah filem yang saya dah tonton sampai 5 kali, iaitu Spotlight. Filem ini sangatlah hebat sehingga memenangi Academy Awards.

Ia menceritakan bagaimana sekumpulan wartawan penyiasatan (investigative journalists) di Boston menyiasat kes pencabulan seksual kanak-kanak oleh paderi Kristian.

Mereka mengambil masa yang lama untuk menyiasat dan mendedahkan hasil siasatan tersebut. Mereka temubual mangsa, keluarga mangsa dan paderi yang bersalah itu sendiri.

Mereka tidaklah target kepada seorang paderi, atau satu gereja, atau satu bandar sahaja. Tapi keseluruhan sistem, termasuklah sistem undang-undang yang membela mereka!

Perkara yang sama yang berlaku ialah ramai ibu bapa dan pentadbiran gereja yang mahu mangsa tutup mulut dan tutup mata, seperti kes ma’had tahfiz ini juga! Sebijik.

Dan yang lebih mengejutkan, mereka mendapati 6% daripada paderi-paderi kristian adalah pedofilia (pencabul kanak-kanak). Di Boston ada 1500 paderi, ini bermaksud 90 daripada paderi di bandar tersebut adalah pencabul kanak-kanak!

Setelah penyiasatan yang amat lama dan menyeluruh, mereka menulis dan membuat ratusan pendedahan pedofilia yang sangat mengejutkan masyarakat Boston dalam surat khabar mereka.

Barulah semakin ramai mangsa pencabulan kanak-kanak berani tampil ke hadapan, masyarakat semakin sedar mengenai perlindungan kanak-kanak dan penguasa mula bertindak.

Sekali lagi saya ingin tegaskan, ini hanyalah ulasan sebuah filem. Bukan ulasan isu pencabulan kanak-kanak yang hangat diperkatakan sekarang. Ada beberapa point yang saya ingin ulas, berdasarkan filem Spotlight ini.

1. Perkara sensitif begini perlu ambil masa, temubual dan penyiasatan yang menyeluruh sebelum ada pendedahannya. Kalau tidak, ada kemungkinan ia hanya dianggap sebagai kes terpencil sebuah ma’had sahaja. Sekolah lain boleh terlepas. Tidak kisahlah samada ma’had itu dinamakan atau tidak.

2. Bukan di ma’had tahfiz saja boleh jadi, semua sekolah berasrama pun boleh jadi. Maka, inilah perkara sensitif yang perlu diambil kira sebelum membuat pendedahan.

3.  Kerja penyiasatan sebegini adalah kerja yang mengambil tenaga, masa, wang dan emosi yang banyak. Penyiasat tidak boleh buat ini seorang diri, barangkali perlu bantuan media, guaman dan penguatkuasa tempatan.

4. Viral kes terlalu awal, ia jadi hanya satu kes, minta maaf, pergi penjara dan that’s that. Masalah pencabulan kanak-kanak masih tidak selesai. Pencabul lain akan cari cara untuk sembunyi atau memintas sistem perundangan.

5. Tapi kalau tidak didedahkan sekolah mana lebih awal, maka lebih ramai kanak-kanak yang menjadi mangsa. Ini adalah dilema. Sistem yang melindungi pencabul kanak-kanak yang sepatutnya dihapuskan! Barulah boleh mendapat reform dalam sistem perlindungan kanak-kanak.

Saya kagumi usaha melindungi kanak-kanak dan masa depan mereka. Sekali lagi, saya hanya cadangkan beberapa poin yang baik daripada filem tersebut sahaja.

Baca lagi: Lagi Tentang Jenayah Pedophilia. Fikir 19 Kali Sebelum Upload Gambar Anak Di Media Sosial


Jersi Nigeria Kini Dijual Semula Dengan Harga Tiga Kali Ganda Lebih Mahal

Siapa sangka jersi negara yang terletak di Afrika Selatan ini berjaya mencetus fenomena sebelum permulanya Piala Dunia 2018. Sejak mula dilancarkan, dikatakan jersi ini habis dijual oleh pihak Nike seawal 30 minit pertama pelancaran.

Jersi ini juga berjaya ikon fesyen dan mencetus hype sekaligus menjadikan kit ini memecah rekod pra tempahan Nike sebanyak tiga juta unit. Memandangkan jersi ini menjadi rebutan ramai dan sukar untuk didapatkan, jersi home Nigeria dikatakan mula dijual semula oleh pihak ketiga dengan harga tiga kali ganda lebih mahal di eBay.

Sekiranya anda berminat untuk mendapatkan jersi ini, harga sekitar $170 sehingga $295 antara yang perlu dibayar untuk mendapatkan jersi hype ini. Berikut merupakan koleksi kit Nigeria home dan away.


Jersi Piala Dunia Nigeria Pecah Rekod Pratempahan Nike

Nigeria bukanlah negara favourite untuk menjulang Piala Dunia bulan hadapan tetapi Nigeria tetap menjadi perhatian di Piala Dunia. Walaupun masih belum Piala Dunia, jersi rekaan Nike yang akan dipakai oleh pasukan Nigeria sedang laku keras.

Untuk tujuan pemasaran dan jualan, hanya kuantiti kecil dihasilkan untuk dipakai oleh atlet dan beberapa artis ternama yang berdarah Nigeria (antaranya Tinie Tempah). Secara tiba-tiba, tempahan untuk jersi pasukan The Super Eagles ini meningkat naik.

Doing up life. That’s all I really care about right now.

A post shared by  Tinie Tempah (@tiniegram) on Apr 29, 2018 at 4:55am PDT

Rekaan jersi ini diambil inspirasi daripada jersi pasukan Piala Dunia Nigeria tahun 1994. Coraknya yang menarik menjadikan baju ini lebih cantik dan lain daripada yang lain. Menurut persatuan bola sepak Nigeria, mereka sudah menerima tempahan hampir 3 juta helai dari seluruh dunia.

Nike tidak mengesahkan lagi jumlah permintaan rasmi untuk jersi terbaru Nigeria ini tetapi jika benar, memang hebat sekali jersi Nigeria ini. Ianya dijual pada harga USD85 (RM338+-). Jersi negara mana pula yang menjadi pilihan anda?


Jetpack Tawarkan Pejabat Idaman Buat ‘Digital Nomad’ Di Langkawi

Adakala menjadi sesuatu yang sukar untuk seseorang individu untuk bekerja diluar kawasan serta mendapatkan rangkaian internet berkelajuan tinggi yang stabil. Masalah ini nampaknya sering terjadi apabila anda ke sesebuah tempat yang baru atau dikawasan dimana rangkaian internet setempat kurang memuaskan.

Menyedari masalah yang terjadi ini telah mendorong mereka yang sering bekerja diluar kawasan atau lebih dikenali dengan nama digital nomad untuk memilih kawasan bercuti yang menyokong internet berkelajuan tinggi.

Antara tempat yang sering menjadi pilihan sudah pastinya Bali namun mungkin ramai yang tidak tahu kini para digital nomad berpeluang merasai pengalaman yang sama di Langkawi. Berbincang mengenai Langkawi, difahamkan kini cuma terdapat sebuah sahaja coworking space yang ditawarkan buat badawi digital atau digital nomad diluar sana iaitu Jetpack Langkawi.

Bagi mengetahui sejauh manakah Jetpack Langkawi mampu menawarkan fasiliti buat para pengguna, kami sempat ke Jetpack Langkawi untuk merasai sendiri pengalaman yang ditawarkan. Berikut merupakan ulasan kami mengenai Jetpack Langkawi.

Secara asasnya, Jetpack Langkawi merupakan sebuah pejabat khusus buat digital nomad menjalankan kerja dengan kondusif dengan penawaran internet berkelajuan tinggi.

Selain itu, penawaran tempat yang luas dan tempat duduk yang banyak antara yang membuatkan pejabat terbuka ini menjadi pilihan buat syarikat-syarikat menjalankan seminar atau bengkel. Difahamkan pejabat ini mampu menampung sehingga 30 peserta dalam suatu masa.

Dari segi persekitaran, Jetpack Langkawi terletak di Telaga Walk yang cuma 15 minit dari Lapangan Terbang Antarabangsa Langkawi dan cuma 25 minit dari Jeti Langkawi. Para pengunjung juga berpeluang menghubungi pihak Jetpack Langkawi sekiranya anda memerlukan khidmat kenderaan.

Sebuah lagi perkara yang awesome serta pada kami sangat memudahkan adalah Jetpack Langkawi turut menawarkan chalet berdekatan pejabat. Dalam erti kata lain, anda boleh berulang alik ke Jetpack Langkawi serta ke chalet dengan jarak sejauh 200 meter sahaja.

Melihat kepada kewasan persekitaran, tidak mengejutkan untuk mengetahui mengapa Jetpack Langkawi menjadi pilihan pengunjung khususnya mereka yang datang dari Eropah untuk tempoh yang lama sehingga dua ke tiga bulan. Restoran dan gerai makanan juga sangat berdekatan dengan Jetpack.

Pasti membosankan bukan sekiranya sekadar bekerja sepanjang hari. Dalam menawarkan pengalaman sesuatu yang baru khususnya buat para pelancong, Jetpack Langkawi turut menwarkan beberapa pakej buat para digital nomad mengetahui dengan lebih lanjut mengenai keindahan Langkawi.

Disini, anda berpeluang merasai pengalaman menaiki e-bike yang dimiliki khas oleh Jetpack Langkawi. Dengan harga penawaran serendah RM40 selama satu jam, pada kami ianya sangat berbaloi. Selain itu, anda juga boleh mendapatkan servis tour guide untuk melihat dengan lebih lanjut keindahan kampung serta sawah padi. Buat kaki Instagram, ini antara tempat unik yang boleh anda lawati.

Bukan itu sahaja, para pengunjung yang meminati sukan ekstrim atau ingin mencuba berkayak berpeluang mendapatkan pakej ini dengan tawaran menarik melalui Jetpack Langkawi dengan kerjasama Xtreme Langkawi.

Aktiviti kayak yang dijalankan selama satu jam empat puluh lima minit ini bakal membawa anda menjejaki keindahan paya bakau di Pulau Langkawi. Pada kami, ianya sebuah pengalaman yang unik. Tidak mengejutkan ramai pelancong dari Eropah sangat menyukai pengalaman berkayak di Langkawi. Anda boleh klik disini untuk melihat review daripada para pelancong.

Menyoal dari segi harga, Jetpack Langkawi turut menawarkan pakej istimewa buat mereka yang ingin menetap dalam masa singkat dimana anda berpeluang menginap di chalet yang dilengkapi pengahawa dingin serta katil queen dan kelengkapan bilik air dengan harga RM135 sahaja untuk 2 malam. Bukan itu sahaja, akses untuk ke pejabat menikmati internet 100Mbps pula ditawarkan secara percuma. Menarik bukan?

Buat anda yang mahu menginap dalam tempoh yang panjang sepertimana mereka kebanyakan pelanggan Jetpack yang hadir daripada Eropah, anda mampu berurusan secara terus kepada pihak Jetpack Langkawi dengan klik disini. Difahamkan harga yang menarik serta keselesaan antara yang diutamakan Jetpack. Untuk makluman lanjut mengenai coworking space yang cool ini anda boleh layari laman Facebook dan Instagram Jetpack Langkawi.


Jho Low Didakwa Sanggup Bayar Lebih RM80 Juta Untuk Bergambar Dengan Obama

Jho Low kini menjadi buruan pihak berkuasa dan kini kesnya telah dihadapkan ke mahkamah selepas dituduh menyeleweng berbilion ringgit daripada 1MDB.

Menerusi perbicaraan yang sedang dijalankan, ahli perniagaan dalam buruan Jho Low dikatakan membayar penyanyi rap Pras Michel sebanyak $20 juta (~RM88.6 juta) untuk bergambar dengan bekas presiden AS, Barack Obama pada tahun 2012 lalu.

Menurut Bloomberg, Michel memberitahu mahkamah bahawa beliau diupah oleh Jho Low sebagai ‘pembantu selebriti’ yang mempunyai akses kepada majlis makan malam kutipan dana Obama di Washington DC.

Michel berkata reputasi Jho Low “terlalu panas” untuk mendapat jemputan, tetapi dia sanggup mencuba dengan bayaran.

“Saya pada dasarnya meminta $1 juta (~RM4.4 juta) untuk mula memikirkan bagaimana saya akan mendapatkan gambar ini,” katanya kepada mahkamah, ketika disoal peguamnya.

Akhirnya, Jho Low membayar Michel $20 juta (~RM88.6 juta) dalam tempoh sembilan bulan sebagai bayaran gambar dia diapit oleh Obama dan isterinya Michelle di hadapan pokok Krismas.

Pada Julai 2012 lalu, Michel terlibat dalam satu lagi kutipan derma untuk Obama di Miami, Florida di mana penyertaan adalah AS$40,000 (~RM177,260) sekepala tetapi tidak berjaya meyakinkan pasukan kempen Obama untuk menjemput Jho Low.

Sebaliknya, bapa Jho Low – Larry Lau Hock Peng duduk di sebelah Obama pada satu ketika semasa acara itu. Menjelang 2012, Jho Low telah pun mendapat reputasi berparti dengan selebriti seperti Paris Hilton.

Malah, Michael menyifatkan dana yang diterima daripada Low itu sebagai “wang percuma”. Jadi, beliau boleh membelanjakan wang tersebut sesuka hati dan bukan seperti dakwaan yang mengatakan ia sebagai sumbangan politik.

Dalam masa yang sama, Michel dituduh bersubahat bersama Low dalam tiga skim, dengan pendakwa raya mendakwa dia dibayar berjuta-juta ringgit.

Dalam pertuduhan pertama, pendakwa mendakwa Michel melanggar undang-undang pilihan raya persekutuan dengan menyalurkan kira-kira $2 juta (~RM8.8 juta) daripada Low ke tabung kempen Obama 2012 dan menyembunyikan sumber dana itu atas nama orang lain.

Michel juga dituduh cuba meyakinkan Jabatan Kehakiman era Trump untuk menggugurkan siasatan sivil dan jenayah terhadap Low berhubung skandal 1MDB, selain cuba melobi AS bagi pihak China untuk menghantar ahli perniagaan China, Guo Wengui pulang ke negaranya.


Jihin Radzuan Menang Pertarungan Sulung One Championship

Atlet bela diri campuran, Hayatun Najihin Radzuan atau Jihin Radzuan,19 berjaya melakar sejarah bagi dirinya setelah berjaya menewaskan lawan dari India, Puja Tomar dalam kejuaraan One Championship baru-baru ini.

Jihin atau nama pentasnya, ‘Shadow Cat’ berjaya menumpaskan lawannya yang terpaksa menyerah kalah pada minit ke 2:23 selepas melakukan submission yang disaksikan oleh penonton di Axiata Arena, Kuala Lumpur. Beliau yang baru pertama kali membuat kemunculan di pentas tersebut mempunyai pengetahuan dalam Muay Thai.

Atlet bela diri campuran yang berasal dari Johor ini sebelumnya berbalas tumbukan dan berkali-kali mencuba untuk menjatuhkan lawannya ke lantai. Beliau yang kemudiannya berjaya mendapatkan kesempatan, tanpa lengah terus membuat triangle choke pada lawannya yang membuahkan hasil apabila lawannya menyerah kalah.

Berikut kami sertakan video perlawanan penuh Jihin Radzuan menentang Puja Tomar. Tahniah Jihin!


Jijik Dan Kotor, Netizen Kecam Tindakan Pengunjung Cemari Tandas Awam Pantai Morib

Sedia maklum, kini sudah banyak kelonggaran diberikan kepada individu yang sudah lengkap menerima vaksin dan pelbagai aktiviti turut dibenarkan di kawasan PKP fasa 1 termasuk berpiknik di tepi pantai.

Dalam satu perkongsian di group Facebook Banting, beberapa keping gambar memaparkan keadaan tandas awam yang baru dibuka di Pantai Morib, Selangor. Apa yang mengejutkan adalah tandas awam tersebut telah dicemari dengan sampah ditinggalkan oleh pengunjungnya.

Difahamkan, tandas awam tersebut baru sahaja siap dibina dan dibuka kepada umum. Dapat dilihat pampers ditinggalkan begitu sahaja tanpa dimasukkan dalam tong sampah atau dibawa pulang.

Lantaran itu, rata-rata netizen mengecam tindakan pengguna tandas awam yang tidak bertanggungjawab dan tiada kesedaran sivik. Malah, para netizen turut mengatakan sikap tidak bermoral itu menunjukkan masih ada individu memiliki mentaliti kelas ketiga.

Bukan itu sahaja, para netizen turut mengatakan pengunjung yang bertindak meninggalkan sampah seperti itu adalah pengotor dan tidak guna jika tandas cantik dibina tetapi tidak dijaga sebaiknya.

Malah, rata-rata netizen turut memberi cadangan agar pihak berkuasa meletakkan CCTV supaya kejadian seperti ini tidak berulang. Apakah pendapat anda mengenai tindakan segelintir masyarakat yang tidak bertanggungjawab ini?

Tahukah anda bahawa Taman Tasik Titiwangsa turut pernah berdepan perkara sama apabila diceroboh dan sampah dibuang merata-rata oleh pengunjungnya? Klik pautan di bawah untuk ketahui lebih lanjut.

Belum Dibuka Kepada Umum, Taman Tasik Titiwangsa Sudah Mula Diceroboh Dan Dirosakkan?

Belum Seminggu Dirasmikan, Pengunjung Jadikan Arca Penyu Di Melaka Sebagai Meja Piknik


Jijik Dan Memalukan, Pengantin Merah Padam Apabila Kawan-Kawan Beri Hadiah Tidak Senonoh

Sebelum ini, pernah tular trend memberikan hadiah ‘rare’ kepada pasangan pengantin daripada kawan-kawan terdekat seperti tong gas, mop, joran dan sebagainya.

Terbaharu, tular sebuah video TikTok yang dikongsi semula pengguna Twitter @MalaysiaVirall memaparkan situasi di majlis perkahwinan dimana kawan-kawan pengantin memberikan hadiah tidak senonoh kepada pengantin.

Kesian nampak sangat pengantin perempuan tu tak selesa kat atas pelamin dengan orang bagi hadiah bukan-bukan. Kalau salah sorang ni bf korang, sila minta putus, cari jantan lain, jantan dlm video ni semua x guna pic.twitter.com/L16klURxJq

— MALAYSIA MOST VIRALL (@MALAYSIAVIRALL) June 18, 2022

Menerusi video tersebut, dapat dilihat kawan-kawan pengantin secara bergilir-gilir memberikan hadiah iaitu kondom kepada pengantin lelaki di atas pelamin ketika majlis. Malah, pengantin wanita masih tersenyum menahan malu apabila melihat hadiah tersebut.

Perkongsian tersebut telah meraih perhatian orang ramai dan rata-rata netizen berasa terkejut dengan tindakan rakan-rakan pengantin itu. Malah, para netizen melabelkan perbuatan rakan-rakan pengantin tidak menghormati pengantin kerana memberikan ‘hadiah’ seperti itu.

wtf is this tak da respect for his friend and more importantly HIS WIFE 😒 they think it’s a joke but it’s damn embarrassing la wtf https://t.co/H6XUnBaRSa

— (ﾉ◕ヮ◕)ﾉ*:･ﾟ✧ (@ellie_jellies) June 18, 2022

Malay men with their sexual jokes can go die it aint funny or cool per se. Igt lawak ka? Nasib bait laki dudok ya gik dpt tahan bah. Fr go die la these ppl if any of my circle does this youre out of the circle. There are lines you shouldnt cross and this is one of it https://t.co/aQkceXTUO1

— Hanif Aiman (@MHanifAiman) June 18, 2022

Disgusting and disrespectful behavior. Ini tak layak jadi member sebab tak reti respect majlis member https://t.co/e5dhHWFCKF

1. Perempuan tu mcm speechless. Girls nak cari husband tengok circle dia sama ya.

2. Family pengantin pun ada kat situ. Of course akan ada elderly, dont u think that is rude and stupid?

3. Thats not funny at all. You guys looks so dumb. https://t.co/L43xlx5Wbb

— Nona #FreePalestine 🇵🇸 (@The_Gathis) June 18, 2022

Bukan itu sahaja, para netizen berpendapat tidak seharusnya ini terjadi kerana ia memalukan pihak pengantin dan pasti ramai tetamu serta keluarga menyaksikan tindakan mereka.

Sementara itu, jika tak tahu mahu beri hadiah perkahwinan, kami kongsikan senarai barangan yang anda boleh beri pada pautan di bawah.

Ini Idea Hadiah Perkahwinan Yang Berguna Untuk Pengantin

Hadiah Kahwin Unik Dan Penuh Makna Daripada Seorang Pakcik


‘Jika Anda Bertukar Menjadi Buaya Itu Masalah Anda’, Presiden Brazil Beri Amaran Kesan Sampingan Vaksin

Mulai menyerang dunia pada tahun lalu, pandemik yang memberi kesan besar kepada kesihatan orang ramai dan ekonomi dunia ini nampaknya dijangka bakal dapat disekat melalui penawaran vaksin yang menyeluruh tidak lama lagi.

Dalam pada itu, kehadiran vaksin daripada beberapa syarikat pengeluar nampaknya masih diragui beberapa pihak memandangkan vaksin yang ditawarkan masih belum dibuktikan mampu menawarkan keberkesanan secara menyeluruh buat orang ramai.

Antara yang mencuri perhatian dunia pada ketika ini sudah pastinya kenyataan terbaru daripada Presiden Brazil iaitu Jair Bolsonaro.

"In the Pfizer contract it's very clear: 'we're not responsible for any side effects.' If you turn into a crocodile, it's your problem," #Brazilian President Jair Bolsonaro said in explaining why he does not want to get a #CovidVaccine https://t.co/xcAJWpl4K1 pic.twitter.com/G4yPIw6297

— AFP News Agency (@AFP) December 18, 2020

Brazil’s Bolsonaro says the @pfizer vaccine against Covid-19 could turn human beings in alligators pic.twitter.com/y8ZobUFNKs

— Samuel Pancher (@SamPancher) December 17, 2020

Beliau yang sebelum ini pernah disahkan positif COVID-19 dan sembuh daripada wabak merbahaya ini turut memberi amaran kesan sampingan vaksin dengan mengatakan beliau tidak bertanggungjawab sekiranya rakyatnya bertukar menjadi buaya selepas mendapatkan vaksin daripada Pfizer ini.

Tambahnya lagi, beliau yakin mungkin ada antara individu yang bakal melabelkan beliau seorang yang bodoh berikutan kenyataan yang dibuat. Walau bagaimanapun, beliau yakin sekiranya antibodi yang terdapat dalam badannya sudah mencukupi, mengapa perlu beliau dapatkan vaksin untuk sembuh daripada wabak ini.

Untuk pengetahuan, presiden Brazil, Jair Bolsonaro merupakan seorang presiden yang tidak percaya dengan kehadiran wabak COVID-19 yang melanda. Lebih ‘pentingkan’ rakyat dan ekonomi, beliau sebelum ini pernah turun demonstrasi pada April lalu untuk bersama rakyat menghalang perintah lockdown yang dijalankan di negara itu.

Dalam pada itu, meskipun diketuai oleh seorang presiden yang menolak vaksin, Brazil masih lagi menawarkan vaksin percuma buat rakyat Brazil yang mahukannya.

Beliau juga turut memecat menteri kesihatan Brazil kerana menjalankan perintah lockdown. Klik pautan di bawah untuk mengetahui lebih lanjut tindakan yang dijalankan presiden yang dianggap sangat ‘gila’ ini.

Presiden Brazil Pecat Menteri Kesihatan Kerana Menjalankan Perintah ‘Lockdown’

Tidak Mahu Ekonomi Terjejas, Presiden Brazil Sertai Demonstrasi Halang Perintah ‘Lockdown’

Sering Bantah Perintah ‘Lockdown’, Presiden Brazil Disahkan Positif COVID-19


Jika Anda Gila Main Smartphone Setiap Masa, Mungkin Anda Kelihatan Seperti Mereka Di Pandangan Umum

Pernah tak anda terfikir bahawa penciptaan smartphone ini hanya merenggangkan lagi ukhwah dan silaturrahim sesama kita?

Sekarang ni, kalau buat meetup pun pastinya setiap orang akan utamakan smartphone daripada berbual sesama sendiri. Mereka lebih rela dan sudi menghadap smartphone daripada bertanya khabar secara berdepan.

Kesudahannya, bila balik nanti baru sibuk-sibuk nak Whatsapp, WeChat, Telegram bertanya perkembangan semasa.

Like hello, kita baru bertemu 30 minit yang lalu bukan? Kenapa tak lontarkan soalan ketika itu?

Namun, itulah realiti kehidupan masakini. Ia menyedihkan kerana manusia semakin tidak menghargai hubungan yang sebenar dan lebih suka berinteraksi di media sosial tanpa mahu berhadapan secara face-to-face.

Kami akui, kami juga kadang-kadang selesa begitu tetapi hal sebegini perlu dibendung segera sebelum melarat. Apa salahnya sewaktu meluangkan masa bersama, kita abaikan sebentar smartphone dan fokus kepada siapa yang berada bersama kita ketika itu?

Hargai hubungan yang kita miliki sebelum terlambat. Dan itulah mesej yang cuba disampaikan oleh Babycakes Romero dalam setiap gambar yang dirakamnya. Saksikanlah.


Jika Anda Memiliki Kacamata Berjenama Mewah, Ada Kemungkinan Besar Ia Dihasilkan Di Kilang Milik Syarikat Itali Ini

Anda mungkin tidak menyangka bahawa kacamata berjenama seperti Chanel, Coach, Dolce & Gabbana, Ray-Ban, Prada dan Versace dihasilkan di sebuah kilang milik syarikat Luxottica yang terletak di Agordo, Itali. Jadi atas sebab-sebab tertentu, tidak hairanlah jika kita dapat melihat sedikit persamaan dari segi desain bagi jenama-jenama yang disebutkan tadi.

Namun bukan setakat kilang, Luxottica juga memiliki rangkaian kedai optik yang terbesar di Amerika, LensCrafters, selain Target Optical, Sears Optical dan Sunglass Hut. Hal ini memudahkan mereka memasarkan kacamata berjenama yang dihasilkan di kilang mereka sendiri.

Pada bulan Mac yang lepas, Luxottica telah mendapat kontrak dari Google untuk bekerjasama dalam membangunkan dan memasarkan peranti boleh-pakai mereka iaitu Google Glass.


5 Perkara Yang Mak Ayah Selalu Runsing Bila Tiba Cuti Sekolah

Cuti sekolah adalah antara waktu yang paling ditunggu-tunggu oleh anak-anak yang masih bersekolah, tetapi juga adalah waktu yang paling dirisaukan oleh ibu bapa. Siapa yang ada anak yang bersekolah mesti boleh dikaitkan.

Mari baca antara situasi yang ibu bapa selalu hadapi bila tibanya musim cuti sekolah. Anda pun macam ini juga atau tidak?

Bagi ibu bapa yang bekerja, Ini memang bakal jadi masalah besar. Yalah, selalunya bila kita pergi kerja, anak pun akan pergi sekolah. Jadi, dah selesai satu masalah. Tapi bila cuti sekolah, siapa nak jaga anak-anak?

Kesudahannya, terpaksalah kita berkorban ambil cuti sekali!

Ini satu lagi masalah, Bila cuti sekolah, maknanya tidak payah bangun awal pagi. Jadi, inilah masanya untuk anak anda ambil peluang nak tidur lambat dan tengok tv sampai pagi. Masa ini, keluarlah beribu alasan kenapa mereka tidak mahu tidur awal.

Mana boleh begitu. Mereka memanglah cuti, tapi kita yang ibu bapa ini tetap kena bangun awal nak pergi kerja. Tapi nak paksa anak-anak tidur awal sekali cukuplah payah. Cakap sepuluh kali tak jalan, sudahnya, kena guna kuasa veto, tutup tv dan sorok remote!

Bagi anak-anak, cuti sekolah bermakna waktu untuk berlibur dan jalan-jalan! mereka memanglah seronok, tetapi kita ibu bapa ini yang dah berpeluh-peluh fikir bajet untuk bercuti.

Kalau tidak bawa, kesian pula mereka bosan duduk rumah. Selalunya, dua tiga bulan sebelum cuti sekolah, ramai yang sudah plan dan kumpul duit siap-siap untuk bercuti.

Bila sudah plan dan ada bajet untuk bercuti, akan timbul pulak satu masalah baru iaitu cuti. Dua tiga minggu sebelum nak pergi bercuti tu, sudah apply dah cuti awal-awal. Punyalah tidak senang duduk selagi bos tidak approved. Pening dibuatnya nanti!

Tapi bila bos dah luluskan cuti, memang lega!

Cuti sekolah ini selalunya lama, berminggu-minggu. Bagi yang tak pergi bercuti dan duduk kat rumah itu, mesti bosan kan. Kita yang ibu bapa ini pun kesian tengok.

Masa ini mulalah datang macam-macam idea nak buat aktiviti untuk bagi anak-anak enjoy. Tapi, nama pun budak-budak, sekejap dah bosan dan hilang minat. Pening kepala kita sebagai ibu bapa ini nak fikirkan aktiviti apa nak buat lagi.

Sempena cuti sekolah pada bulan Mei dan Jun ini, KidZania Kuala Lumpur ada menyediakan pelbagai program menyeronokkan bertemakan Sains dan Angkasa! Apa lagi, jom bawa anak-anak anda ke KidZania Kuala Lumpur. Mesti mereka pun suka!

Anda yang ada anak berumur 8 tahun ke atas tu, bolehlah tinggalkan anak anda di KidZania Kuala Lumpur ni. Lepas itu, anda pergilah keluar suami isteri ke, shopping ke. Dijamin selamat dan anak anda pun akan rasa macam tidak mahu balik!

Di Program Sains dan Angkasa KidZania Kuala Lumpur ini juga, disediakan pelbagai aktiviti menarik mengikut karier dalam industri angkasa yang boleh anak anda terokai. Antaranya,  saintis, saintis roket, saintis makanan, angkasawan dan jurutera!

Jom lihat antara aktiviti yang ada di  Program Sains dan Angkasa KidZania Kuala Lumpur!

Tempat: Main Square
Tarikh: 25 Mei, 1 Jun & 8 Jun 2019

Kelas ini akan megajar anak anda cara untuk memanfaatkan kuasa angin sambil belajar tentang mesin roda dan gandar menerusi pengajaran STEM!

Tempat: Main Square
Tarikh: 26 Mei, 2 Jun, & 9 Jun 2019

Siapa kata playdough ini hanya permainan untuk suka-suka sahaja? Dengan playdough juga, banyak skil dan konsep sains yang boleh dipelajari dengannya.

Terokai semua keajaiban sains dan angkasa melalui bootcamp mini oleh Generasi Marikh Academy!

Tempat: TV Studio
Tarikh: 27 – 31 Mei 2019

Sesi ini akan mendedahkan tentang pelbagai karier menarik dalam industri angkasa dan anak-anak anda juga boleh mempelajari cara untuk membuat satelit mereka sendiri!

Tempat: TV Studio
Tarikh: 1 – 8 Jun 2019

Rasai pengalaman menarik menjelajah ke ruang angkasa lepas dan nikmati perjalanan ke pusat Apollo Saturn V dan planet Mars!

Tempat: Main Square
Tarikh: 3– 4 Jun 2019

Jom belajar buat slime galaksi sendiri dan ketahui serba sedikit tentang cecair, pepejal dan gas di sini!

Tempat: TV Studio
Tarikh: 6 – 7 Jun 2019

Tertanya-tanya tekstur pasir dari bulan? Pelajari sifat-sifat hidrofobik dengan membuat pasir dari bulan sendiri di kelas ini!

Tempat: Main Square
Tarikh: 10-16 Jun 2019
Jom cipta bentuk-bentuk planet dan bulan menggunakan produk dari Creative Tack-It!

Hah, anda juga boleh hantar anak korang ke bengkel mingguan jugak tahu. Ada banyak aktiviti menarik dan kreatif disediakan antaranya:

Tempat: Jail Area
Tarikh: 25 – 26 Mei 2019

Selama ini, kita hanya tahu menggunakan bathbombs, tapi anda tahu tak cara nak membuatnya? Ibu bapa pun boleh sertai tahu bengkel ini dan buat sendiri bathbombs galaksi dengan anak-anak anda!

Tempat: Jail Area
Tarikh: 1 – 2 Jun 2019

Nak tahu macam mana angkasawan makan di angkasa lepas? Jom belajar teknik-teknik memproses 8 jenis makanan di Bengkel Puding Coklat!

Tempat: Jail Area
Tarikh: 8 – 9 Jun 2019

Apa itu dodecahedron? Ia adalah satu bentuk yang mempunyai 12 permukaan. Jom belajar pelbagai jenis pesawat dan geometri dengan Faber-Castell!

Tempat : Berhadapan National Store
Tarikh: 15 – 16 Jun 2019

Pelajari segalanya tentang Newton’s Third Law dan cipta mini roket dengan menggunakan barangan yang boleh didapati di rumah. Seterusnya, mini roket anda sedia untuk dilancarkan!

Bukan itu sahaja, ada juga aktiviti – aktiviti lain di KidZania Kuala Lumpur bertemakan Sains & Angkasa yang menyeronokkan seperti:

Tempat: Mission Food Healthy Food Centre
Tarikh: 25 May – 16 Jun 2019

Jom jadi lebih kreatif dan cipta makanan tengahari anda menjadi bentuk roket dengan menggunakan Mission Food’s Wrap. Nanti akan diadakan contest Instagram untuk Mission Foods Rocket Lunch di mana, peserta yang mencipta makanan tengahari paling kreatif bertemakan roket, akan memenangi hadiah menarik. Siapa tahu, mungkin anak anda yang menjadi pemenang.

Tempat: KZ Post
Tarikh: 25 Mei – 16 Jun 2019

Wawancara CitiZens di bandar KidZania Kuala Lumpur mengenai eksperimen sains kegemaran mereka dan tulis semua tentangnya di KZ Post!

Tempat: Stesen Radio
Tarikh: 25 Mei – 16 Jun 2019

Jom bincangkan tentang keajaiban galaksi dan angkasa lepas bersama DJ radio melalui program Sains dan Angkasa!

Oh ya, anda juga berpeluang untuk mendapatkan 40% diskaun untuk tiket Program Sains dan Angkasa ini apabila anda beli tiket secara online dan menggunakan promo kod ATOM40. Wow, jimat banyak tu!

Tempoh pembelian adalah dari 19 April sehingga 31 Mei 2019
Tempoh lawatan adalah dari 20 April sehingga 16 Jun 2019

Menarik dan bermanfaat kan semua aktiviti-aktiviti ni? Daripada duduk dirumah sahaja, apa kata anda bawak anak anda ke KidZania Kuala Lumpur. Mesti mereka terhibur dan teruja apabila dapat belajar tentang sains dan ruang angkasa lepas ni.

Untuk maklumat lanjut, layari www.kidzania.com.my


Jika Anda Memiliki Kereta Mewah, Anda Perlu Berhati-Hati Dengan Dua Orang Ini. Mereka Buat Anda Takut!

Dennis Roady dan Roman Atwood pergi ke Beverly Hills untuk buat prank kepada jutawan jutawan yang ada di sana. Tonton bagaimana mereka fikir lambang kemewahan mereka dirosakkan.


Jika Anda Rasakan Skrin Jam Tangan Pintar Terlalu Kecil, Ini Mungkin Solusi Terbaik

Sewaktu anda membelek atau mendapatkan telefon pintar pasti anda pernah terfikir adakah saiz skrin yang ada pada telefon pintar tersebut sudah cukup sesauai untuk kegunaan seharian.

Skintrack mengambil pendekatan yang berbeza dengan mengandingkan sebuah jam tangan pintar bersama kulit tangan anda sebagai sensor. Menggabungkan dua komponen iaitu jam tangan pintar serta sensor yang dipakai pada jari telunjuk bakal memberikan anda ruang yang luas untuk mengawal jam tangan pintar anda.

Mahukan pemahaman yang lebih mendalam? Jom tengok video yang awesome ini.

Setakat ini, teknologi ini belum disediakan untuk pasaran umum dan dijangka syarikat-syarikat besar seperti Apple dan Samsung akan mengambil alih teknologi yang cool ini. Apa yang pasti teknologi ini pasti akan mendapat permintaan yang tinggi daripada peminat jam tangan pintar termasuk saya.


‘Jika Baby Shima Dan Ifa Raziah Ditangkap Kerana Berpakaian Tidak Sopan, Kami Pun Akan Senyap’ – Da’i Fuad

Baru-baru ini Ifa Raziah dan Baby Shima ada mengeluarkan kenyataan menyindir para agamawan kerana tidak menegur atau mengambil peduli tentang isu kelompok para agamawan.

Kedua-dua mereka mempersoalkan mengenai agamawan yang sebelum ini begitu lantang menegur para selebriti dengan pelbagai isu terutamanya mengenai pakaian selebriti perempuan yang terdedah di Malaysia.

Terpalit dengan isu itu, seorang penceramah Da’i Fuad telah tampil memberi kenyataan menerusi satu video akaun TikTok miliknya semalam.

semoga kebenaran terungkai, buat sebab Allah #buatsebaballah

♬ original sound – Ikmal Alif – Ikmal Alif

“Para agamawan sememangnya tidak menyokong sebarang aktiviti tidak bermoral seperti pedofilia dan saya berharap mana-mana agamawan yang bersalah akan dijatuh hukuman yang setimpal,” jelas Da’i Fuad.

Sementara itu, dia juga mengatakan sekiranya mana-mana sesuatu isu menjadi kes undang-undang, para agamawan tidak boleh berkata apa-apa dan hanya akan berdiam.

Malah, dia memberikan gambaran yang lebih jelas, jika suatu hari nanti Baby Shima dan Ifa Raziah ditahan atas satu kesalahan, para ustaz ini juga akan berdiam dan tutup mulut kerana hormati undang-undang.

Kebanyakan netizen bersetuju dan menyokong kenyataan dari Da’i Fuad serta memberi respon positif menerusi TikToknya.

Sesetengah orang meluahkan rasa sedih kerana para agamawan sekarang sering mendapat kecaman dan dikritik oleh netizen di sosial media.

Ada juga yang bersetuju dengan tindakan agamawan yang tidak mahu masuk campur kes pendakwah yang berdepan tuduhan dan biarlah pihak mahkamah yang menjatuhkan hukuman bersalah kepada individu dan bukannya masyarakat.


Jika Berlaku Kemalangan, Ini ‘Backup’ Penting Yang Penunggang Motosikal Perlu Tahu

Kerap kita lihat video kemalangan yang melibatkan penunggang motosikal yang tular di media sosial. Biasanya kemalangan tersebut disebabkan oleh pemandu lain yang tidak peka dengan kehadiran motosikal.

Kadangkala, walaupun kita berada di jalan yang dikhaskan untuk motosikal sekalipun, ada pula kereta muncul secara tiba-tiba.

Keselamatan jalan raya adalah perkara paling utama yang anda perlu ambil berat sebelum menuju ke destinasi. Dengan cara ini, anda bukan sahaja melindungi diri anda, malah menjaga keselamatan pengguna jalan raya lain di sekeliling anda.

Selain daripada kita mengambil langkah keselamatan seperti memakai helmet dan memakai jaket dengan betul, anda perlu pastikan bahawa keselamatan diri anda semasa berada di jalan raya sentiasa dilindungi.

Terbaharu, dengan rasa tanggungjawab, Kurnia Insurans tampil dengan satu cara unik bagi melindungi penunggang motosikal di Malaysia iaitu perlindungan insurans motorcycle365 Comprehensive Plus.

Kenapa saya perlu ada Insurans tambahan?

Disebabkan kemalangan adalah sesuatu yang memang kita tidak dapat jangka, keperluan untuk mempunyai perlindungan insurans memang sangat penting.

Kebanyakan penunggang motosikal adalah individu yang terdedah kepada bahaya apabila mereka berada di atas jalan raya. Faktor jalan yang tidak diselenggara dengan baik serta sikap pemandu kenderaan lain yang leka, sedikit sebanyak menyumbang kepada kemungkinan kemalangan boleh berlaku.

Bagi menjamin jalan raya selamat dan selesa digunakan oleh semua pengguna, kerajaan telah memperuntukkan akta dan peraturan-peraturan lalu lintas jalan raya untuk dipatuhi oleh setiap pengguna jalan raya.

Selain itu, kewajiban yang ditetapkan kerajaan untuk mempunyai perlindungan insurans adalah perkara yang perlu disambut baik kerana ia akan memberi manfaat kepada kita. Anda perlu ingat bahawa kecuaian di jalan raya boleh mengakibatkan kerosakan dan kemusnahan harta benda, kecederaan atau kematian.

Sebagai pengguna yang bijak, kita hendaklah sentiasa mengikut peraturan, bersifat sabar, bertolak ansur, bertimbang rasa dan sentiasa berwaspada pada setiap masa bagi menjamin keselamatan diri dan semua pengguna jalan raya.

Disebabkan itu, Kurnia Insurans yang berpegang dengan slogan ‘Membantu Malaysia Menjadi Lebih Selamat’ telah tampil dengan kempen OK Tak OK dan Aku Ada Backup. Ia adalah kempen dengan tujuan mendidik dan meningkatkan kesedaran keselamatan jalan raya di kalangan penunggang motosikal.

OK Tak OK adalah ungkapan yang sering digunakan oleh penunggang motosikal di Malaysia ketika mereka berbual antara satu sama lain. Ia adalah simbol persaudaraan atau ‘brotherhood’ dan keprihatinan yang ditunjuk oleh sesama penunggang motosikal.

Selari dengan ungkapan itu, produk motorcycle365 Comprehensive Plus tampil menawarkan perlindungan bagi semua penunggang motosikal.

Tambahan daripada itu, Aku Ada Backup adalah bertujuan untuk menunjukkan kesedian Kurnia untuk membantu anda ketika berada dalam kesusahan. Ia adalah cara untuk Kurnia menunaikan janjinya bagi memastikan bahawa anda selamat di jalan raya 365 hari setahun!

Untuk maklumat lebih lanjut, hubungi ejen-ejen Kurnia yang berdekatan anda pada bila-bila masa sahaja.

Jadi, ketika orang bertanyakan kepada anda “Kau OK Tak OK?”, dengan senang hati anda boleh menjawab “Aku OK, Aku Ada Backup.”

Bersempena dengan pelancaran produk baru, Kurnia Insurans juga sedang mengadakan pertandingan yang dinamakan KAMI PASTI OK! Ia memberi peluang kepada pemegang polisi untuk memenangi hadiah-hadiah hebat.

Berikut adalah cara untuk menyertai peraduan KAMI PASTI OK!

Melalui pertandingan ini, anda bakal memenangi hadiah utama berupa motosikal jenama Yamaha Y15ZR bernilai RM10,500!

Bagi hadiah mingguan pula, anda bakal memenangi topi keledar motosikal bernilai RM150, kunci jenama Finland Shield yang bernilai RM300, rangka plat nombor bernilai RM50 atau baucar petrol dari RM20.

Jadi, tunggu apa lagi, dapatkan perlindungan Motorcycle365 Comprehensive Plus dan berpeluang memenangi hadiah menarik!

Ini antara contoh kemalangan melibatkan motosikal yang boleh berlaku tanpa dijangka di Malaysia. Baca lagi pada pautan di bawah.

Tiba-Tiba Keluar Dari Terowong, Lihat Aksi Berbahaya Kereta Ini Melawan Arus Di Lorong Motosikal

Tular Video Penunggang Motosikal Terlibat Dua Kemalangan Dalam Satu Masa

Padah Curi Motosikal Dengan ‘GPS Tracker’, Pencuri Berjaya Diberkas Selepas Hanya 2 Jam


Jika Bumi Dijual, Berapakah Harganya?

Sebelum ini, kita selalu disogok dengan cerita bagaimana batu asteroid yang jatuh ke bumi dijual pada harga yang tinggi atau tanah dari Bulan yang dikatakan mampu mencecah jutaan ringgit. Namun, pernahkah anda terfikir, jika Bumi ini dijual, berapakah harganya?

Melihat kepada sumber bumi dan pelbagai fungsi yang ditawarkan kepada manusia, ia boleh dikatakan sebagai sesuatu yang terlalu berharga dan tidak ternilai dengan wang ringgit.

Bagaimanapun, bagi para saintis, mereka berjaya mencari formula untuk mengira berapakah kos Bumi jika ia dijual.

Melalui laporan yang dikongsikan di Treehugger, seorang penolong profesor astronomi dan astrofizik dari University of California, Greg Laughin telah mengembangkan satu formula untuk mengetahui harga sebenar Bumi.

Dia menganggarkan bahawa planet tempat manusia, haiwan dan tumbuh-tumbuhan hidup ini boleh dibeli dengan harga USD$ 5,000,000,000,000,000 atau 5 quadrillion dolar Amerika Syarikat (sekitar RM20,355,538,058,499,996.00).

Harga ini dinilai berdasarkan kualiti planet Bumi. Ini dapat dilihat dari jisim planet, suhu, usia, dan faktor-faktor lain yang secara langsung menyumbang kepada kemampuannya untuk kehidupan. Semakin tua bintang, semakin tinggi nilalnya.

Laughlin juga telah membandingkan harga Bumi dengan planet lain di sistem suria kita.

Katanya, nilai pasaran planet Marikh hampir sama dengan harga kereta terpakai iaitu pada USD$ 16,000 (sekitar RM65,000). Manakala Venus, planet yang berada dekat dengan Matahari pula dinilai berharga hanya satu sen.

Laughlin dalam kenyataannya berkata bahawa dia tidak mahu nombor ini diperdebatkan. Dia hanya berharap agar manusia lebih menghargai dan menjaga satu-satunya rumah yang mereka ada, iaitu Bumi.

“Formula ini membuat anda menyedari betapa berharganya Bumi dan saya harap ia dapat membantu kita sebagai masyarakat untuk melindungi apa yang kita miliki,” kata Laughlin.

Terdahulu, NASA dilaporkan sedang mengkaji asteroid gergasi yang bernilai tinggi. Klik pautan di bawah untuk membaca.

NASA Kaji Asteroid Gergasi Yang Bernilai RM41,563,418,211,000,000,000

Dua Pelajar Berusia 14 Tahun Dedah Ada Asteroid Yang Sedang Dekati Bumi

Netizen Risau Asteroid Gergasi Bakal ‘Menghentam’ Bumi Esok, NASA Minta Semua Bertenang


Jika Ke Beijing Jangan Lupa Singgah Di Tianjin, China Dan Ini 11 Tip Untuk Anda

Alhamdulilah, baru sahaja selesai kembara ke Tianjin, China. Mungkin saya boleh share sikit kot pengalaman mengembara kat Tianjin.

Jadi jika dah sampai Beijing, alang-alang tu datanglah ke sini. Saya sarankan naik “Gao Tie” (Bullet Train). Kelajuan keretapi laju ni dalam 300km sejam.

Hanya ambil masa dalam 35 minit untuk sampai ke Tianjian dari Beijing. Boleh naik Bullet Train ni kat stesen subway Beijing South Railway Station (line 4 dan line 14). Harga tiket pergi balik dalam 110 Yuen.

Kalau datang ke Tianjian, ada banyak bangunan tinggalan Colonial Barat sebab wilayah ini antara yang terawal kat China di duduki oleh kuasa barat seperti Itali, Belgium, British, Jepun, USA, Belanda dan Perancis. Tambahan lagi bangunan kat sini kebanyakannya tinggi-tinggi dan bangunan kaca. Nampak lebih moden berbanding Beijing.

Di Tianjin, paling best adalah pemandangan malam sebab banyak lampu-lampu cantik dipasang di sungai dan bangunan. Cantik beb.

lagi satu yang menarik tentang Tianjin ialah Eyes of Tianjin. Lebih kurang macam Eyes of London. Lampu dia pada waktu malam pun cantik jugak.

Baca: Cara Ke Tembok Besar China Tanpa ‘Tour Guide’ Dan Di Lokasi Kurang Pelawat

Kat Tianjin ada banyak kedai makan halal yang dibuka oleh orang Muslim Lanzhou. Jadi jangan risau tentang makanan kepada mereka yang Muslim.

Kat sini juga ada masjid iaitu Xining Road Mosque. Kalau ada masa, datanglah ke sini.

Tak sah kalau datang ke Tianjin kalau tak pergi ke Italy Street. Kat sini banyak bangunan senibina ala-ala Eropah dan ada jual banyak cenderamata dan makanan barat.

Tianjin Communication Tower pun cantik jugak. Fungsi menara ni sama macam KL Tower dan Namsan Tower Seoul. Salah satu Ikon penting jugaklah kat Tianjin ni.

Kat sini banyak kedai-kedai jual snek, baju t-shirt, peralatan lama-lama dan barangan perempuan. Market ini memang terkenal kat Tianjin.

Tianjin University pun bagus jugak kalau nak lawat sebab universiti ini adalah universiti yang paling famous kat Tianjin dan ada taman yang cantik dalam kawasan universiti ni.

Setiap jambatan di Tianjin mempunyai design dan senibina yang berlainan. Sebab tu ramai yang tangkap gambar wedding kat setiap jambatan di Tianjin. Waktu datang kat sini, ramai betul yang ambil gambar wedding.

Saya sarankan kepada sesiapa yang datang ke Beijing untuk datang ke Tianjin jugak sebab dah tak jauh. Kat sini lebih tenang sikit berbanding Beijing dan pencemaran udara kat sini lebih terkawal berbanding Beijing.

Kalau boleh belajar sikit bahasa mandarin sebab orang kat sini tak tahu Inggeris. Susah nak cari orang yang tahu bahasa Inggeris kat sini.

Jika jalan-jalan sekitar Tianjin, saya sarankan naik Die Tie (Subway) atau pun bass sebab murah. Naik teksi memang menangis beb korang nak keluar duit.

Boleh juga kalau nak naik Uber tapi semua applikasi dan orang yang bawa Uber kat sini guna Mandarin dan tulisan Cina. Kalau korang tahu baca tulisan Cina, boleh je guna.

AirAsia pun ada penerbangan terus ke Tianjin dari KLIA2. Ada banyak cara macam mana nak sampai ke sini. Hihihihi, pandai2 nak pilih nanti ye.

Harap perkongsian saya kali ini ke Tianjin dapat memberi sedikit info kepada anda semua. Selamat Travel.

Baca lagi: 12 Tip Bercuti Separa Mewah Selama 4 Hari Ke Beijing, China Dengan Bajet RM450


Jika Mampu Tukar Sportrim Kereta, Tiada Alasan Untuk Tidak Belikan Ini Untuk Anak

“Menurut jurucakap polis, kejadian menyebabkan beberapa mangsa tercampak keluar dan lima mangsa disahkan meninggal dunia di tempat kejadian.” Harian Metro, Ahad 11 Disember 2016

Sangat sedih apabila setiap kali membaca berita seperti ini. Setiap kali kemalangan maut, pasti ada mangsanya tercampak keluar. Paling tragis bilamana mangsa tersebut adalah anak-anak yang tidak berdosa.

Seatbelt yang dibeli bersama kereta dijadikan perhiasan. Anak-anak kecil dibiarkan bermain-main tanpa dikenakan seatbelt ataupun kerusi khas kanak-kanak.

“Bro, kau tak percaya kat Tuhan ke? Dah ajal diorang bro, kalau pakai seatbelt dan pandu kereta kebal pun mati jugak bro kalau ajal dah sampai” kata seorang pembaca kepada saya.

“Adakah tuhan suruh kita melemparkan atau meletakkan diri di dalam bahaya? Tidakkah kau tahu atau buat-buat tidak tahu yang tidak memakai seatbelt itu adalah bahaya?” tanya saya.

“Alah bro, kadang-kadang, seatbelt tu yang mencekik mangsa sampai mati” balasnya lagi.

Kenderaan moden dicipta dengan segala jenis ciri keselamatan. Namun “disclaimer” atau penafian dari pengeluar kenderaan mensyaratkan seatbelt haruslah dipakai bagi membolehkan semua beg udara (airbag) berfungsi dengan sempurna dan mengurangkan impak kecederaan sekaligus berpotensi bagi menyelamatkan nyawa.

Kita masuk kereta, baca “bismillah” maka kita pun tawakkal dan berserah.

Kita lupa yang sebelum bertawakkal itu kita harus mempersiapkan diri. Pastikan kenderaan kita itu berkeadaan baik, pastikan semua penumpang memakai seatbelt, pastikan anak-anak kecil berada di dalam carseat mereka dan memandu mengikut peraturan.

Hati saya cemas dan sayu acapkali melihat anak-anak kecil sampai 2-3 orang sekali bermain di tempat duduk hadapan dan si ibu di belakang meriba adik kecil ketika si ayah memandu di lebuhraya.

Kalau kereta Viva atau Proton Saga lama membawa seisi keluarga, saya faham mungkin faktor kewangan membebankan mereka untuk membeli carseat. Namun pemakaian seatbelt wajib dikenakan juga. Saya hanya mampu doakan semoga perjalanan mereka selamat.

Namun bila melihat kereta Myvi bersportrim cantik, atau Honda bertinted gelap atau kereta yang agak mahal namun si ayah membiarkan anak-anak kecil yang tidak tahu apa-apa melainkan keseronokan duduk melompat dihadapan adalah sesuatu perbuatan yang sangat tidak bertanggungjawab.

Anak amanah Tuhan kepada kita. Kalau kau boleh pakai seatbelt untuk menjamin keselamatan diri kenapa dibiarkan anak berlompat kegirangan di dalam kereta?

Kalau kau mampu tukar sportrim yang berharga ribuan ringgit, kenapa carseat untuk anak-anak yang berharga paling murah sekitar RM150 pun tidak sanggup dibeli?

Macam-macam alasan diberikan. Anak menangis, anak taknak duduk di belakang, bukan sengaja nak riba tapi terpaksa dan sebagainya.

Anak ni, kita yang bentuk dia. Bila umur dah 3-4 tahun dan baru nak mula pakai carseat atau seatbelt memang mengamuklah budak tu. Memang payah.

Bila dah besar, mak bapak kenalah berkeras. Ceritakan pada anak kepentingan seatbelt. Tunjuk contoh yang mak dan ayah dia pun pakai juga. Google cara-cara nak bagi anak tidak mengamuk di dalam car seat dan sebagainya. Usaha tangga kejayaan.

Kalau dia menangis, biar dia menangis, satu hari dia akan tahu yang tidak guna menangis kerana dia akan tetap kena duduk dalam carseat tu juga.

Anak menangis tak mengapa, jangan sampai nanti mak bapak yang menangis atau atuk dan nenek yang menangis bila semua dah tiada.

Buangkan segala alasan. Ini masa untuk mula menguatkuasan pemakaian seatbelt dan carseat di dalam keluarga anda. Period!

Selagi kita tidak ubah sikap sebegini, selagi itulah akan terpampang di dada akhbar mereka yang tercampak keluar dan maut setiap kali kemalangan berlaku.

Dan kita sentiasa yakin yang ianya tidak akan terjadi kepada kita.


12 Kemungkinan Jika Proton Dan Perodua Tidak Dibangunkan

Seawal tahun 1985, Malaysia telah mula menceburi bidang automotif. Jenama sulung dari Malaysia iaitu Proton pada tahun yang sama telah mengeluarkan model pertama mereka iaitu Proton Saga.

Dalam usaha merancakkan lagi industri automotif negara, jenama Perodua telah diperkenalkan pada tahun 1992 menampilkan beberapa model yang ikonik seperti Kancil, Kelisa dan Myvi.

Di sebalik usaha serta kehebatan mereka yang berusaha keras merancakkan industri automotif tanah air, page facebook Malaysian Modders turut berkongsi beberapa kemungkinan sekiranya dua jenama ini tidak dibangunkan.

Pastinya trend pembelian serta pemilihan jenama lain antara yang menjadi pilihan rakyat Malaysia. Berikut merupakan 12 kemungkinan jika Malaysia tidak membangunkan jenama Proton dan Perodua.

Seperti negara-negara jiran, jenama seperti Honda dan Toyota pastinya menjadi pilihan kenderaan rakyat Malaysia. Perbezaan dari segi cukai sudah pastinya membuatkan jenama ini lebih mampu milik memandangkan jenama ini hadir dengan harga yang kompetitif berbanding jenama jenama lain.

Umum tahu, sedikit sebanyak kegilaan jenama ini hadir disebabkan kerjasama antara Proton dan Mitsubishi. Ketiadaan kerjasama antara dua jenama ini mungkin membuatkan model-model seperti Mitsubishi Lancer Evolution III tidak menjadi kegilaan sehingga kini.

Kuasa enjin daripada jenama ini pastinya didambakan peminat automotif khusnya peminat enjin dengan teknologi VTEC.

Sekiranya Malaysia tidak mempunyai jenama automotif tersendiri, berkemungkinan besar lebih banyak peluang jenama-jenama seperti Daewoo, Mahindra atau beberapa lagi jenama dari China mencuba nasib menawarkan kereta mereka dalam pasaran Malaysia

Disebabkan ketiadaan jenama tempatan, berkemungkinan kerajaan sedia menawarkan duti import kenderaan yang lebih rendah dalam memudahkan orang ramai memiliki kenderaan. Dalam erti kata lain, jenama-jenama seperti Toyota dan Honda mungkin lebih rendah dan setaraf dengan harga penawaran Proton ketika ini.

Disebabkan ketiadaan jenama tempatan, sudah pastinya mereka yang mahu mendapatkan kereta perlu mendapatkan kereta import. Lambakan kereta import di jalanan secara tidak langsung membuatkan kereta import tidak lagi kelihatan ekslusif dan mewah sebaliknya hanya kereta mewah sahaja yang dikagumi.

Sering kali dikongsikan di media sosial dimana pemilik Honda dikaitkan dengan mempunyai aura yang tersendiri yang mampu memikat hati gadis. Sekiranya tiada jenama kenderaan tempatan, berkemungkinan jenama Honda tidak lagi menjadi rebutan sebaliknya jenama Mercedes atau BMW yang menjadi kegilaan para gadis.

Disebabkan harga kereta yang rendah, berkemungkinan pihak kerajaan serta exco lebih selesa untuk menggunakan kenderaan buatan Jerman yang jauh lebih eksklusif, mewah dan selesa.

Sudah menjadi lumrah apabila tidak ada, sudah pastinya ramai yang berharap. Begitu juga kemungkinan jika Malaysia tidak mempunyai jenama automotif tersendiri dimana designer kereta tempatan pastinya berharap Malaysia mempunyai kereta dengan jenama sendiri.

Umum tahu Perodua kerapa bekerjasama dengan jenama Daihatsu. Ketiadaan jenama Perodua sudah pastinya membuatkan Daihatsu lebih berkuasa menguasai segmen K-Car dalam menawarkan kereta-kereta dengan saiz kompak.

Oh ya, ketiadaan Perodua bermakna tiada juga model Myvi. Berkemungkinan mereka yang mahukan kereta yang kompak akan berminat untuk memiliki Toyota Passo.

Stance atau dalam bahasa mudahnya kereta yang diubah suai agar posisi tayar dibengkokkan mungkin lebih berminat untuk menggunakan jenama daripada Honda, Toyota dan Daihatsu berikutan harganya yang lebih mampu milik.

Sekiranya Malaysia tidak mempunyai jenama kereta sendiri, berkemungkinan kereta buatan Jepun antara yang menjadi pilihan sekaligus barangan gantian dari Jepun menjadi lambakan.

Tular pada minggu lalu apabila Proton X50 dikhabarkan bakal ditawarkan dengan harga serendah RM75,800. Klik pautan di bawah untuk mengetahui dengan lebih lanjut.

Proton X50 Bakal Ditawarkan Dengan Harga Serendah RM75,800?

Lelaki Ini Ditangkap Selepas Membeli Lamborghini Huracan Menggunakan Tabung Bantuan COVID-19


‘Jika Rasa Tidak Sesuai, Jangan Tengok’ – Amelia Henderson Ulas Babak Panas Dalam Pulau

Pelakon jelita, Amelia Henderson menegaskan dirinya tidak terbabit dengan adegan lucah dalam filem Pulau yang didakwa tidak bersesuaian untuk tontotan masyarakat.

Menurut sumber, Amelia atau nama sebenarnya Amelia Thripura Henderson mengatakan untuk tonton dahulu watak yang dilakonkannya dalam filem Pulau arahan Euho itu sebelum membuat andaian yang bukan-bukan.

“Tapi kalau dah tengok dan berasa tak sesuai dan tak suka jangan tengok,” ujarnya kepada laporan.

Amelia berkata demikian ketika ditemui pada majlis pelancaran Didi & Friends The Movie yang berlangsung di Panggung Asia, Jalan Gombak di sini, petang semalam.

Tidak terlepas bertanyakan tentang babak panas dalam filem Pulau, dia memberitahu tidak ada kaitan langsung babak terbabit dengan wataknya, malah hanya fokus dengan jalan cerita wataknya sahaja supaya boleh menjiwai sepenuhnya.

Filem ini turut membariskan bintang-bintang tersohor seperti Alif Satar, Namron, Ikmal Amry, Sanjna Suri, Joey Leong, Harris Anuar, Jazmy Juma, Mark O’Dea, Sabronzo, Evie Feroza, Cedric Loo, Pui Yi, Vikal dan ramai lagi. Selain itu, filem Pulau ini akan ditayangkan bermula 9 Mac ini di pawagam seluruh negara.


Jika Stan Lee Seorang Yang Mudah Berputus Asa, Superhero Yang Disukai Ramai Ini Mungkin Tidak Akan Wujud

Bagi yang tidak mengenali Stan Lee, beliau merupakan mastermind di sebalik karekter-karekter superhero keluaran Marvel seperti Iron Man, Spider-Man, Thor, Hulk, Daredevil, X-Men, Avengers dan Fantastic Four.

Beliau juga sering membuat penampilan cameo dalam filem-filem Marvel seperti X-Men, Spider-Man, Hulk, Fantastic Four, Iron Man, Thor, Captain America dan yang terkini, Guardians of the Galaxy.

Ketika menjawab pertanyaan salah seorang audiens di Alamo City Comic Con, beliau menceritakan secara ringkas bagaimana karekter Spider-Man dicipta. Pada awalnya, idea tersebut telah ditolak mentah-mentah oleh penerbit sebelum ia menjadi salah satu superhero yang terkenal di dunia.

Jadi, bagaimana Stan Lee berusaha mewujudkan karekter Spider-Man?

“With great power comes great responsibility.”


5 Perkara Yang Paling Dikesali Ketika Berada Di Ambang Kematian

Mati itu pasti. Sebelum mati inilah kita menjalani satu perjalanan yang dinamakan kehidupan. Sepanjang kehidupan itu pasti pelbagai perkara telah dilalui dan ada yang dibanggakan dan dikesali.

Bronnie Ware adalah seorang jururawat di mana pesakit-pesakitnya pulang ke rumah menunggu detik-detik kematian. Pengalaman bersama pesakit telah dibukukan oleh Ware dan buku The Top Five Regrets of The Dying – A Life Transformed by the Dearly Departing telah menjadi antara buku terlaris di dunia dan diterjemahkan ke 27 bahasa.

Di dalam buku ini Ware telah mengetengahkan 5 perkara yang paling dikesali oleh pesakit yang berada di ambang kematian.

1. Saya berharap saya mempunyai keberanian untuk menjalani kehidupan yang saya inginkan, bukan kehidupan yang diharapkan oleh orang lain terhadap saya.

Ramai sedar banyak impian tidak ditunaikan kerana pilihan yang telah dibuat sebelum ini. Ia semuanya bergantung kepada diri sendiri dan penting ada kesedaran untuk berusaha menggapai impian sebelum tahap kesihatan merosot.

Ini kerana kesihatan yang baik membuka lebih banyak peluang dan kebebasan untuk tujuan tersebut berbanding apabila sudah sakit, semuanya akan menjadi terbatas.

2. Saya berharap saya tidak bekerja terlalu kuat.

Ini kebiasaannya dinyatakan oleh pesakit lelaki kerana kebanyakan masa mereka dihabiskan untuk kerja sehingga menyebabkan mereka kehilangan detik-detik indah melihat perkembangan anak-anak dari kecil hingga dewasa. Selain itu, mereka juga kurang memberi tumpuan kepada pasangan. Perhubungan kekeluargaan tidak dijaga dengan baik sehingga menjadi renggang.

3. Saya berharap saya mempunyai keberanian untuk meluahkan perasaan saya.

Ramai orang memendam perasaan kerana mahu menjaga hati orang lain dan tidak suka timbul masalah dengan orang lain. Lanjutan dari itu, mereka menjadi seseorang yang berpuas hati terhadap sesuatu perkara pada tahap biasa-biasa sahaja dan tidak akan pernah mencapai apa yang sebenar mereka mampu lakukan.

4. Saya berharap saya sentiasa berhubung dengan kawan-kawan saya.

Ramai orang mengabaikan hubungan persahabatan kerana sibuk dengan kehidupan seharian. Tetapi apabila sedang sakit dan tenat orang akan selalu merindui kawan-kawan lamanya. Mereka menyesal kerana tidak menjaga hubungan dengan kawan-kawan yang pernah rapat dengannya.

5. Saya berharap saya membiarkan diri saya menjadi lebih gembira.

Ramai tidak menyedari bahawa kegembiraan itu adalah satu pilihan. Kebanyakan akan terperangkap di dalam sebuah kehidupan yang mempunyai tabiat dan corak yang sama. Mereka takut mengubah apa yang ada di dalam zon selesa mereka sehingga menyebabkan mereka tidak memperolehi apa yang diinginkan.

Life is a choice. It is YOUR life. Choose consciously, choose wisely, choose honestly. Choose happiness.

Akhirnya, apa yang penting bagi manusia ialah berapa banyak kegembiraan yang telah mereka berikan kepada orang-orang yang mereka sayangi dan berapa banyak masa diluangkan bersama orang-orang yang mereka kasihi.

Disamping itu, ketahui dan fahami tujuan sebenar kita di bumi ini. Sesungguhnya, hargailah setiap saat kita bernafas di muka bumi ini walaupun kita diuji dengan pelbagai cabaran dan dugaan.

LIKE dan FOLLOW Vocket di Facebook serta Instagram


Jika Steve Jobs Sendiri Menghalang Anak-anaknya Menggunakan iPad, Apa Pula Tindakan Anda?

Siapa yang tidak kenal Steve Jobs? Beliau merupakan orang yang telah merevolusikan dunia gajet kita hari ini.

Pernahkah anda terfikir bagaimana rumah beliau? Mungkin anda terbayang rumah yang begitu fancy, dilengkapi dengan gajet-gajet keluaran Apple untuk para tetamu. Sangkaan anda salah sama sekali!

Malah mendiang Steve Jobs tidak membenarkan anak-anaknya untuk menggunakan iPad. Langsung.

Soalan diatas ditanya oleh Nick Bilton, seorang wartawan NYT, setelah beliau di”ceramah” oleh Steve Jobs atas artikel yang diterbitkannya. Dan ini adalah jawapan Steve Jobs :

“They haven’t used it, we limit how much technology our kids use at home.”

Terkejut bukan? Seorang yang merevolusikan dunia gajet sedunia tidak membenarkan langsung anak-anaknya untuk menggunakan iPad. Malah menghadkan penggunaan teknologi dirumahnya.

Mungkin ada yang mengaitkan hal ini dengan cara hidup mendiang Steve Jobs yang mengamalkan cara hidup yang memang sederhana. Jangan terkejut jika kami katakan bahawa ramai lagi CEO dan taikun teknologi diluar sana mengambil pendekatan yang sama.

Ini adalah respon Chris Anderson, bekas editor Wired dan sekarang merupakan CEO 3D Robotics, syarikat pembuat drone :

“My kids accuse me and my wife of being fascists and overly concerned about tech, and they say that none of their friends have the same rules,”

“That’s because we have seen the dangers of technology firsthand. I’ve seen it in myself, I don’t want to see that happen to my kids.”

Bahaya yang beliau maksudkan adalah konten-konten berbahaya seperti pornografi, buli dan yang paling teruk sekali adalah ketagihan terdahap gajet, sama seperti ibu-bapa mereka!

CEO OutCast Agency, Alex Constantinople, tidak membenarkan anak bongsu beliau yang berumur 5 tahun untuk menggunakan sebarang gajet dan anak-anaknya yang lebih besar dihadkan penggunaan gajet hanya untuk 30 minit sehari.

Pengasas Blogger, Twitter dan Medium, Evan Williams dan isterinya Sara Williams mengatakan bahawa, anak-anak mereka mempunyai ratusan buku (ya, buku-buku fizikal) yang mereka boleh ambil dan baca pada bila-bila masa. Mereka tiada ebook yang disimpan didalam iPad.

Ini pula menurut Lesley Gold, pengasas dan CEO SutherlandGold Group :

“We have a strict no screen time during the week rule for our kids”

“But you have to make allowances as they get older and need a computer for school.”

Sekarang apa pula pendapat anda? Pada kami, tidak salah untuk membenarkan anak-anak menggunakan iPad atau apa-apa gajet sekalipun. Asalkan berpada-pada. Apa juga benda kalau dibuat berlebihan boleh memudaratkan.

Namun, setelah mengetahui pendekatan “parenting” Steve Jobs dan lain-lain nama besar teknologi, kami betul-betul tersentak. Ada sesiapa mahu iPad second hand?


Jika Tiada RM30K Tunai, Jangan Berangan Nak Buat Begini

Saya tak boleh tidur lena semalam. Gelisah lepas terima panggilan telefon dari seorang rakan. Macam- macam bermain di fikiran.

Semalam dah jam 12 tengah malam, telefon saya cas atas meja solek. Jauh sikit dari tempat tidur. Jam 12 .05 tengah malam, bunyi panggilan masuk. Pada mulanya malas nak bangun ambil sebab jauh tapi isteri kata mungkin penting.

“Cip, dah tidur ke belum? Maaf mengganggu tengah- tengah malam ni. Nak tanya sesuatu boleh? ”

“Belum lagi (nama dirahsiakan). Ye nak tanya apa tu.?”

Dalam hati saya berkata takkan nak bertanya pasal diet tengah-tengah malam. Sebab memang kegemaran dia bertanya soalan-soalan maut kat saya.

“Begini. Saudara saya masuk hospital dan akan kena pembedahan segera. Doktor cakap kalau nak buat segera kena cash RM23,000. Betul ke Cip?”

“Saya tak pasti. Jap saya tanya isteri saya sebab dia kerja dewan bedah.”

“Ha ah. Betul. Sebab peralatan pembedahan yang dibuka dan digunakan perlu dibayar oleh pihak hospital kepada syarikat. Hospital tak boleh ambil risiko bayar dahulu.”

“Owh okey cip. Just nak pastikan betul ke SOP pembayaran macam tu. Terima kasih cip.”

“Tiada masalah. Sama-sama.” Saya pun letak telefon dan kembali ke katil.

Pesakit sekarang berada di rawatan kritikal. Berkenaan jantung atau paru-paru. Saya tak pasti. Semalaman saya berfikir. Kemudian saya bertanya kepada isteri saya.

“Sayang, macam mana kalau pesakit tiada duit tunai atau kad kredit nak bayar segera?”

“Owh. Selalunya pembedahan tidak akan dijalankan dan pesakit terpaksa menunggu giliran yang lama untuk pembedahan. Sebab itu dulu penyakit ni penyakit orang kaya-kaya sahaja sebab pembedahan memang mahal. Sekarang penyakit ni semua orang dapat.” Jawab isteri saya sambil menepuk-nepuk anak yang masih belum mahu tidur.

Saya terfikir. Kalau mak ayah atau orang kesayangan kita tengah kritikal dan perlu pembedahan segera, mampu atau tidak kita membayarnya segera.

Adakah orang sanggup bayar harga ini untuk mendapat keseronokan gaya hidup yang tidak sihat. Makan macam-macam tanpa berfikir. Merokok berkotak-kotak sehari. Obesiti. Malas bersenam.

Kalau tidak kasihankan diri sendiri, kasihankan mereka yang perlu membiayai anda jika berlaku apa-apa. Ramai along / ceti haram menunggu untuk memberi pinjaman. Siap tunggu luar ICU. Ini kisah benar.

Anda ada RM30000 cash? Kalau ada, suka hati anda nak buat macam mana. Nak gemuk ke, nak merokok ke, tak nak bersenam ke. Kesihatan tak pe. Duit penting. Haa. Tengok lah duit 30K melayang sebab kesihatan tak jaga.

Kalau tak ada RM30k, jangan jadi bodoh. Berubahlah. Perlahan- lahan pun tak apa. Asalkan mahu berubah.


Jika Tidak Berada Di Lokasi Penggambaran, Jessica Alba Akan Menghabiskan Masanya Di Sini

Kalau sebut saja nama Jessica Alba, kami akan teringat karekter beliau sebagai Invisible Woman dalam filem Fantastic Four.

Beliau juga pernah datang ke Malaysia untuk menjalani penggambaran filem The Sleeping Dictionary di sekitar Sarawak suatu ketika dahulu.

Okay, filem-filem lakonan Jessica Alba mungkin anda boleh Google kemudian sebab kali ini kami nak kongsi apa yang dilakukan oleh beliau jika jika tidak menjalani penggambaran filem atau siri TV.

Apa yang beliau lakukan ialah membangunkan bisnes yang beliau asaskan bersama rakan-rakan kongsi sejak tahun 2011 iaitu The Honest Company (Honest Co.).

Honest Co. ialah sebuah startup yang memfokuskan kepada produk mesra alam untuk kegunaan bayi dan rumah seperti lampin, losyen mandian, pakaian, pencuci serba guna dan sebagainya.

Difahamkan lebih 80% jualan Honest Co. adalah secara dalam talian manakala selebihnya datang dari jualan di gedung-gedung serbaneka.

Jom tengok cubicle Jessica Alba dalam video di bawah. Pink sangat…


Bagaimana Seni Lukis Berjaya Buatkan Jim Carrey Kenali Dirinya Yang Sebenar

Sekiranya anda membesar sekitar 90-an kami yakin anda pasti pernah terhibur dengan gaya lawak santai dan mimik muka Jim Carrey yang tidak pernah membosankan. Filem-filem seperti Dumb & Dumber, The Mask dan Ace Ventura antara yang digemari ramai. Siapa sangka disaat beliau sudahpun berpengalaman di dalam industri lakonan, beberapa filem terakhirnya gagal mendapat sambutan malah dikritik.

Disinilah bermulanya minatnya terhadap seni lukis. Ulas Jim Carrey, seni berjaya membuatkan beliau tenang serta memperlihatkan siapa dirinya yang sebenar. Walaubagaimanapun, tahniah buat beliau kerana hasil seninya kini mula mendapat ramai.


Jimat Atau Kedekut? Lelaki Ini Hanya Guna Baucar, Tak Pernah Keluarkan Wang Selama 36 Tahun

Lelaki ini hidup puluhan tahun tanpa mengeluarkan wang tunai. Dia bergantung pada kupon atau baucar untuk ‘membeli’ pelbagai keperluan harian, termasuk makanan.

Tidak pasti jimat atau kedekut. Lelaki yang bernama Kiriya Hiroshi yang berasal dari Jepun ini tidak pernah mengeluarkan wang selama 36 tahun, lapor Sinchew Daily.

Hiroshi dilaporkan menggantikan wang tunai dengan baucar yang dia peroleh dari stok saham. Dia yang berusia 71 tahun rupanya sudah mula melabur saham ketika berusia 35 tahun.

Di pasaran saham Jepun, terdapat sistem khas di mana pelabur yang telah melaburkan sejumlah wang akan mendapat baucar sebagai hadiah.

Kini, nilai pasaran saham Kiriya mencapai 300 juta Yen (kira-kira RM1.2 juta). Dia juga mempunyai saham di lebih daripada 900 syarikat. Dan syarikat-syarikat inilah yang bertanggungjawab memberinya sejumlah baucar setiap tahun.

Dalam temubual bersama media tempatan, Kiriya mengatakan bahawa dia menggunakan baucar tersebut untuk barang keperluan harian. Kiriya boleh mendapatkan stok beras, minyak masak, garam, pakaian, kasut, dan juga basikal.

Kiriya dikatakan mengatur perbelanjaannya dengan ketat. Dia tidak akan membelanjakan barang yang melebihi nilai baucar. Selain itu, Kiriya hanya menggunakan basikal sebagai alat pengangkutan.

Tidak hairanlah dia mampu berjimat selama 36 tahun dengan hanya menggunakan baucar.

Terdahulu, ‘perfume’ dengan aroma gadis sekolah sedang jadi kegilaan lelaki di Jepun. Klik pautan di bawah untuk membaca.

‘Perfume’ Dengan Aroma Gadis Sekolah Sedang Jadi Kegilaan Lelaki Jepun

‘Sold Out’ Di Jepun, Pelitup Muka Uniqlo Akan Mula Dijual Di Malaysia 14 September 2020


10 Cara Mahu Jimat Backpacking Di Jepun

1. Travel waktu penghujung musim luruh (autumn).

Waktu dah nak masuk Musim sejuk. Tiket kapal terbang murah waktu ni.

Hujung-hujung November, awal-awal Disember.

2. Travel guna public transport dari Utara ke Selatan.

Tak perlu charter satu bas atau sewa kereta. Kemudahan transitnya adalah kelas pertama.

3. Dapatkan travel insurance sepanjang kita berada di Jepun.

Kos perubatannya tinggi namun ada beberapa perkara yang dilindungi insurans seperti kemalangan, masuk hospital, kecederaan kekal.

Periksa balik sama ada travel insurance cover flight delay dan jika beg hilang.

4. Tukar duit siap-siap di Malaysia.

Agak-agak nak belanja banyak, lebih baik tukar di Malaysia. Sempatlah nak survey tengok yang mana murah.

Kalau tukar di airport atau di Jepun memang confirmlah mahal (sedikit).

Kalau tukar seratus dua tak nampak beza. Tapi tukar dua tiga ribu jenuh juga nak bayar beza casnya.

5. Duduk homestay rumah 2 bilik ramai ramai.

Di Jepun sepatutnya satu rumah boleh duduk 4 orang je. Anak diorang pun sikit — 2 orang je.

Kalau dah sewa homestay boleh duduk 10 orang. Tapi kena pandai-pandai cover line seperti tak bising macam orang Malaysia haha.

Pastu keluar awal pagi dan baliklah tengah malam.

Pukul 8 pm mereka semua dah tidur. Balik pun toksah dok hingaq la weh.

Senyap-senyap tanggal kasut naik tangga apartment.

6. Masak di homestay.

Homestay biasanya ada dapur.

Beli beras, telur, minyak dan masak sarapan pagi sendiri atau bawak bento (bekalan) untuk berjalan nanti.

Tak payah singgah makan mana mana. Itu kalau nak jimat. Tapi kalau nak juga makan di luar, tiada siapa mampu menghalangnya.

7. Basuh baju sendiri.

Duduk homestay ada mesin basuh. Bacalah tulisan Jepun itu dan basuh baju serta sidai sebelum keluar berjalan.

Baju yang kita bawa pun bukan tebalkan. Nipis-nipis jah jadi senang kering.

8. Sewa wireless broadband.

Sampai-sampai Jepun tak payah beli simcard Negara Matahari Terbit. Terus aktifkan wireless broadband dan update status eh.

Sehari fees wireless broadband dalam RM30 kongsilah guna 10 orang. Baru RM3 seorang. Lepastu call sesama sendiri guna WhatsApp dan FB Messenger.

Dalam train, kat kedai souvenir pun sekarang dah ada wireless disediakan.

9. Beli air mineral dan minum air itu sahaja.

Haha gile kemut.

Iyelah kut-kut teringin teh tarik ke, kat luar Malaysia lah teh tarik jadi RM15. Kalau nak minum juga, tak dapatlah menghalangnya.

Namun dengan usaha minum air kosong sahaja ia dapat membantu.

10. Jangan beli souvenir di sana.

Satu t-shirt Jepun dah RM50 lebih kurang. Keychain dalam RM20.

Kalau nak murah beli souvenir di Daiso baru 100 Ýen = lebih kurang RM3.70.

Itu cadangan sahaja tau. Kata pun nak jimat.


Jimat Dan Mudah, Ini Caranya Untuk Dapatkan Pas ‘Unlimited’ Pengangkutan Awam Bernilai RM5

Sebelum ini, Rapid KL telah perkenalkan pas tanpa had MY50 dimana para pengguna dapat menggunakan perkhidmatan kendalian Rapid KL tanpa had iaitu LRT, MRT, Monorel, BRT, bas RapidKL dan bas perantara MRT, tanpa had selama 30 hari.

Terbaharu, Rapid KL kini menawarkan pas MyCity tanpa had dengan harga RM5 untuk pas 1 hari dan juga pas 3 hari dengan harga RM15 sahaja. Para pembeli pas MyCity ini juga dapat menggunakan kesemua perkhidmatan kendalian Rapid KL tanpa had selagi pas itu aktif.

Purchase our MyCity Pass that offers commuters unlimited rides on Rapid KL rail (LRT/ MRT/ Monorail) and BRT network for just RM 5(1 Day) & RM 15(3 Days). Get yours today!*Malaysian🇲🇾 Only

For more info: https://t.co/uaA5QFYWmb #rapidkl #MyCity #melancongdomestik pic.twitter.com/8R104sBiOE

— Ask Rapid KL (@AskRapidKL) August 21, 2022

Untuk pengetahuan anda, pas MyCity ini hanya tersedia untuk warganegara Malaysia sahaja. Anda boleh dapatkan pas ini dimana-mana kaunter di stesen dan membuat pembelian anda dengan mempamerkan kad pengenalan anda di kaunter.

Hanya perlu memastikan baki kad Touch n Go anda mempunyai minimum RM15 kerana RM5 akan ditolak secara automatik melalui kad anda. Jika anda tiada kad Touch n Go, anda boleh sahaja gunakan kad pengenalan anda. Mudah dan berbaloi, bukan?

Sementara itu, kami kongsikan aktiviti yang anda boleh lakukan di Kuala Lumpur pada pautan di bawah.

5 Aktiviti Yang Anda Boleh Lakukan Sepanjang ‘Staycation’ Di Kuala Lumpur

5 Aktiviti Menarik Di Kuala Lumpur Yang Bagus Untuk Perkembangan Minda Anak-Anak Anda


Jimat Dan Mudah, Ini Resipi Ayam Ala Kenny Roger Yang Sedap Untuk Anda Cuba

Sebut sahaja Kenny Roger semestinya anda sudah terbayang rasa dan aroma ayam panggangnya.

Terbaharu, seorang pengguna Twitter @bellaTutulip telah berkongsi resipi ayam ala Kenny Roger yang mudah untuk anda cuba. Sudah bersedia? Jom kita mulakan!

Siapa nak resepi Ayam Kenny Roger yang mudah dan senang? Ni conform sedap tau sebab i dah olah resepi ni sikit kasi manis and masam balance! Sedap! Cubalah! pic.twitter.com/lqe3uqnEXn

— bella (@bellaTutulip) January 16, 2021

2 sudu madu, 3 sudu minyak zaitun, 1 sudu besar mixed herbs dan 1 sudu besar parsley.

1. Kisarkan 2 biji bawang besar, 4 ulas bawang putih, 1 inci halia 1 kiub ayam Knorr atau Maggi, 2 sudu serbuk lada hitam, 1 senduk kecil sos black pepper, Sunquick 1 sudu makan, garam 1 sudu teh, gula 1 sudu makan dan air 100ml.

2. Kemudian, campurkan bahan yang dikisar dengan bahan perapan.

3. Selepas itu, gaul rata atas ayam dan juga dalam ayam bagi perasa meresap serta perap selama 2 jam.

4. Bakar ayam dalam sejam dengan suhu 180-200 celcius untuk oven kecil.

5. Selepas 1/2 jam pertama, siram ayam dengan kuah perapan dan tuang minyak sedikit supaya ayam tidak kering.

5. Kemudian siap dan boleh dihidang makan bersama keluarga.

Mudah sahaja untuk buat ayam ala Kenny Rogers ini. Disamping boleh berjimat, anda dapat menikmati hidangan yang enak bersama keluarga. Jom kita buat bersama!

Untuk lebih resipi menarik, anda boleh klik pautan di bawah ini.

Lebih 86K ‘Shares’, Ini Resipi Mee Champa Yang Sedap Dan Mudah Pasti Buat Anda Terliur

Jadi Kegilaan Netizen, Ini Resipi Mudah Dan Sedap ‘Korean Garlic Cheese Bread’ Untuk Anda Cuba

Resipi Mudah Pizza Guna Roti Gardenia Yang Sedap Anda Wajib Cuba Ini Raih Lebih 1.2K ‘Shares’


Jimatkan Masa, SmartHeart Kini Tawarkan Pembelian Makanan Si Comel Secara Dalam Talian

Si Comel adalah antara haiwan peliharaan yang dimiliki oleh hampir seluruh rakyat Malaysia. Telatah mereka yang comel dan manja seringkali menjadi tarikan hingga ada yang tidak sanggup berpisah dengan Si Comel.

Seperti kita, kalau sudah mula sayang pada seseorang, kita pasti mahukan yang terbaik untuk mereka. Begitu juga dengan Si Comel, dari segi tempat tinggal, kesihatan sehinggalah bab pilihan makanan dan diet yang terbaik untuk Si Comel anda.

Bagaimanapun, kadang-kadang jadi masalah pula bila kita sibuk bekerja dan tidak sempat untuk membeli makanan untuk Si Comel. Jangan risau, SmartHeart – produk makanan terbaik untuk Si Comel – bersedia untuk membantu anda.

Bagaimana? Mudah sahaja, buat anda yang sibuk sangat dengan tugasan harian sehingga tidak sempat untuk membeli makanan buat Si Comel anda, SmartHeart kini menawarkan pembelian secara dalam talian. Mudahkan?

Selain daripada menjimatkan masa anda, pembelian secara dalam talian juga terbukti bagus kerana anda akan membeli produk makanan Si Comel yang 100% asli dari kilang. Apa yang anda perlu lakukan hanya berkunjung ke SmartHeart Official Store Shopee atau klik disini untuk membeli produk SmartHeart.

Untuk pengetahuan anda, SmartHeart mempunyai pelbagai pilihan makanan kucing. Bermula daripada SmartHeart Cat Functional, SmartHeart Dry Food, SmartHeart Wet Food dan SmartHeart Cat Lick.

Jom ketahui lebih lanjut mengenai rangkaian produk daripada SmartHeart.

Makanan kering SmartHeart didatangkan khusus untuk memberi khasiat kepada Ibu dan anak Kucing, Anak Kucing, Penjagaan Kulit & Bulu, Pengawalan Bebola Bulu, Kucing Dimandulkan dan Kucing Dewasa.

Hadir dengan pelbagai pilihan kandungan buat Si Comel, anda boleh memilih daripada SmartHeart Chicken & Tuna, SmartHeart Seafood, SmartHeart Salmon, SmartHeart Tuna & Shrimp, SmartHeart Mackerel sehinggalah SmartHeart Chicken & Whitefish.

Makanan basah SmartHeart sering menjadi pilihan buat mereka yang sering ‘travel’ bersama Si Comel mereka. Disediakan dalam bentuk pouch dan tin. Makanan basah SmartHeart senang dibawa kemana-kemana kerana mudah dibuka dan disimpan.

Hadir dengan dua pilihan kandungan, anda boleh pilih di antara rasa ikan atau ayam asli buat Si Comel anda.

SmartHeart Cat Lick adalah makanan Si Comel yang memberi khasiat untuk anda yang mementingkan kecantikan kulit, mencegah plak, penjagaan sendi dan prebiotik Si Comel anda.

Ia hadir dengan 5 pilihan perasa iaitu ayam, salmon, sotong, tuna dan ayam dengan susu kambing. SmartHeart Cat Lick adalah pilihan makanan Si Comel anda yang paling mudah sekali, hanya perlu potong, picit dan hidang.

Makanan yang baik buat Si Comel, ia bukan sahaja mampu memberi khasiat kepada jantung Si Comel anda, makanan kucing basah ini juga menggalakkan perkembangan otak Si Comel.

Hadir dengan lapan pilihan hidangan iaitu Tuna With Chicken In Jelly, Sardine With Chicken And Rice, Tuna In Jelly (Kitten), Chicken With Rice And Cheese, Chicken With Rice And Kanikama, Chicken With Rice And Tuna dan Chicken With Rice And Carrot.

Di musim COVID-19 ini juga, anda tidak digalakkan untuk bersesak di kedai. Jadi, dengan pembelian secara dalam talian produk SmartHeart, anda bukan sahaja akan mendapat perkhidmatan kurier yang terbaik. Anda juga akan dapat menjadi rakyat Malaysia yang bertanggungjawab dengan mengikut saranan kerajaan untuk kekal berada di rumah.

Seperti yang kami katakan tadi, anda tidak perlu susah-susah ke kedai kerana anda boleh dapatkan di Shopee, Lazada dan juga laman sesawang SmartHeart. Untuk maklumat lanjut tentang rangkaian produk SmartHeart, anda boleh layari laman sesawang SmartHeart atau terjah sahaja ke Facebook SmartHeart. Tunggu apa lagi? Jom beli produk-produk SmartHeart ini disini.


Jimmy Choo Keluarkan Kasut Dengan Teknologi Pengesan Haba

Jenama kasut milik usahawan terkenal dari Malaysia Datuk Jimmy Choo sekali lagi menampilkan keunikan khas pertama kalinya diperkenalkan di dunia. Melalui rekaan but terbaharu syarikat tersebut, Voyager Boots tampil dengan keunikan dengan teknologi yang hebat.

Jika dilihat dari luaran but ini nampak biasa sahaja seperti but yang lain tetapi rekaan dalamannya menjadikan but ini sebagai but yang paling hebat kerana but ini boleh menghasilkan haba yang boleh dikawal melalui telefon pintar. Rekaan cool ini sangat bertepatan dengan musim sejuk yang bakal tiba tidak lama lagi.

Keluaran edisi ‘Voyager’ ini akan dijual dengan dua warna iaitu putih untuk wanita dan hitam untuk lelaki. Bukan sahaja boleh mengawal haba but melalui aplikasi khas, teknologi but ini juga membolehkan pengguna untuk merekod jumlah langkah.

But ini boleh didapati melalui belian di laman web Jimmy Choo dengan harga €1450 (±RM6900) sahaja. Semestinya harga yang premium untuk sebuah inovasi yang baru.


Sekiranya Malaysia sah akan beraksi dalam kejohanan kelab bola sepak elit di Asia – AFC Champions League musim 2019 dan 2020, terdapat beberapa perkara yang kita sebagai penyokong perlu tahu dan faham.

Vocket FC, telah menyediakan 5 Perkara Yang Perlu Anda Tahu Mengenai AFC Champions League, untuk memudahkan kita menghayati bagaimana perjalanan kejohanan ini akan berlangsung.

Mungkin ada diantara kita yang tidak ambil pusing mengenai kejohanan

Mana-mana MA (Members Association) yang mendapat slot automatik ke peringkat kumpulan AFC Champions League tidak layak beraksi dalam saingan AFC Cup.

Slot direct untuk AFC Cup hanya akan diberikan kepada pasukan ranking ke 7 yang layak.

Namun, sekiranya pasukan (diluar Top 6 AFC MA Rank) yang layak ke peringkat kumpulan AFC Champions League melalui kelayakan Play-Off, slot AFC Cup akan diberikan kepada pasukan dari liga MA tersebut yang layak.

Secara umumnya, setiap MA yang berada dalam Top 6 AFC MA Ranking mengikut region telah ditetapkan untuk sekurang-kurangnya menerima 1 slot automatik.

Slot maksimum yang akan diberikan adalah 1/3 dari jumlah pasukan yang bertanding dalam sesebuah liga MA tersebut. Dari jumlah 1/3 itu, hanya 4 pasukan maksimum dibenarkan bertanding dengan 3 pasukan menerima direct slot sahaja.

Selain dari 1 slot automatik ke peringkat kumpulan, MA yang berada pada kedudukan ke 6 juga akan menerima 1 slot kelayakan 2 Play-Off.

Slot untuk Top 6 MA teratas akan diagihkan seperti berikut:

Dalam saingan AFC Cup, setiap kali sesebuah pasukan itu menang, 3 mata akan diperolehi dan 1 mata untuk seri.

Untuk pengiraan AFC MA Ranking, hanya 1/3 dari mata yang diperolehi dalam kejohanan AFC Cup akan digunakan.

Contoh: 3 mata AFC Cup adalah 1 mata AFC MA Ranking, 1 mata AFC Cup adalah 1/3 mata AFC MA Ranking.

Sebaliknya, dalam kejohanan AFC Champions League, jika sesebuah pasukan berjaya meraih 3 mata, semua mata itu akan dikira dalam AFC MA Ranking.

Contoh: 3 mata AFC Champions League adalah 3 mata AFC MA Ranking, 1 mata AFC Champions League adalah 1 mata AFC MA Ranking.

Disediakan untuk pasukan-pasukan bertanding mulai dari peringkat Play-Off sehingga perlawanan akhir seperti berikut.

Bagi peringkat kumpulan, subsidi perjalanan akan dibayar secara ansuran sebanyak 3 kali selepas perlawanan ke 2, perlawanan ke 4 dan perlawanan ke 6, dengan syarat kelab telah mematuhi semua peraturan dalam manual kejohanan.

Sebaliknya untuk AFC Cup, hanya USD20,000 untuk setiap peringkat kejohanan bermula dari kelayakan Play-Off.

Bagi setiap perlawanan pada peringkat kumpulan, pusingan 16, suku akhir, separuh akhir dan akhir, bonus prestasi akan dibayar mengikut keputusan perlawanan.

Tiada bonus prestasi diberikan dalam kejohanan AFC Cup.

Setiap pasukan bertanding akan menerima bonus penyertaan sekiranya layak ke peringkat berikut:

Bagi perlawanan akhir tiada bonus penyertaan diberikan kerana hadiah sebagai juara dan naib juara sudah ditetapkan seperti berikut:

Tiada bonus Penyertaan diberikan dalam kejohanan AFC Cup dan hadiah wang tunai akan diberikan kepada pemenang berikut:

Juara AFC Cup: USD1,000,000;
Naib Juara: USD500,000;
Juara Zonal: USD100,000.


Apabila Laut Di Korea Selatan Ini Terbelah 2, Ramai Yang Teruja!

Bagi mereka yang pernah membaca kisah di zaman Nabi Musa, pasti tahu tentang kisah laut terbelah 2 sewaktu Nabi Musa melarikan diri dari Firaun dan tenteranya.

Bagaimana jika kami katakan  laut terbelah 2 ini wujud di Korea Selatan?

Ya, fenomena laut terbelah 2 ini berlaku di Pulau Jindo, Korea Selatan. Ia dikatakan berpunca dari pertembungan mendadak arus air pasang dan air surut hingga menyebabkan paras air turun hingga 7 meter dari paras asal!

Apabila fenomena ini berlaku, satu laluan sepanjang 3 km terbentuk dari Hoedong hingga ke Pulau Modo. Selain dari itu, laluan juga terbentuk sejauh hingga 40 km ke 60 km menghubungkan Pulau Jindo dan pulau-pulau lain di sekitarnya.

Fenomena ini berlaku 3 kali setahun iaitu antara bulan Mac hingga Julai. Disebabkan sambutan hangat oleh penduduk tempatan dan pelancong asing terhadap fenomen ini, kerajaan Korea Selatan telah mengambil inisiatif menganjurkan “Jindo Yeongdeung Festival”.

Dianggarkan hampir 1 juta warga tempatan dan pelancong asing membanjiri festival ini setiap kali ia di anjurkan.

Selain dari untuk melihat fenomen ini, ada juga di kalangan pengunjung mengambil peluang mengutip kerang dan rumpai laut.

Wah! Rasa teruja pula nak ke Korea Selatan! Tapi sebelum tu kami nak ingatkan – fenomena laut terbelah 2 ini hanya berlaku selama 1 jam saja sehari, antara jam 5 ke 6 petang. Jadi jika anda bercadang mahu ke festival ini pastikan anda tidak terperangkap pula sebab sejam tu tak lama ;)

Sumber : ok2.photoshelter.com, DrifitngFocus.com, Visit Korea.or.kr


‘Jiran Dari Neraka’ Campak Sampah Dari Tingkat Atas Hingga Pecah Cermin Kereta

Bila sebut ‘rezeki’, ia bukan berkaitan wang semata-mata. Sebaliknya dapat tinggal di kawasan kejiranan baik juga, merupakan salah satu rezeki. Seorang wanita terpaksa mengeluarkan sejumlah wang untuk membaiki kereta yang rosak apabila ada jiran membuang sampah dari tingkat atas.

Dalam video pendek berdurasi 15 saat yang dimuat naik akaun TikTok @piqahhhhs_ itu kelihatan tempat duduk belakang dipenuhi Proton Preve dipenuhi serpihan kaca cermin belakang dan isi sampah bertaburan akibat sampah yang dicampakkan dari tingkat atas rumah flat yang didudukinya.

Menurut wanita itu, dia terpaksa mengeluarkan RM500 untuk membaiki cermin baharu dan lebih RM100 untuk mencuci serpihan cermin kaca yang pecah tersebut.

Disebabkan pengguna flat yang bodoh takdak sivik baling sampah dari atas punya pemalaih nak turun buang sampah tadaaa tengoklah sapa yg ke kena tanggung 😮💨

@piqahhhhs_ memberitahu bahawa ia bukan disebabkan perbuatan khianat atas sebab mana-mana jiran ‘tidak berpuas hati’ kepadanya kerana kawasan parkir itu memang terbuka dan terdapat tong sampah besar disediakan untuk penduduk di situ membuang sampah.

Netizen berkongsi pelbagai reaksi terhadap perkongsian video tersebut. Ramai tumpang simpati terhadap wanita itu. Mereka mencadangkan agar wanita tersebut membuat laporan polis dan mengambil tindakan terhadap management kerana tidak dapat menjaga keselamatan penduduk di flat tersebut.

Wanita itu turut menyatakan penduduk di flat itu sudah lama mencadangkan pemasangan kamera CCTV untuk memudahkan tindakan diambil kepada individu yang terbabit, bagaimanapun cadangan tersebut tidak diendahkan buat sekian lama.

Nyata netizen lagi, ada orang sanggup belanja lebih untuk duduk di kawasan tempat tinggal mahal, bukan kerana rumahnya, tetapi disebabkan tingginya nilai sivik komuniti penduduk yang tinggal sesuatu kawasan itu.

Menurut @piqahhhhs_ tujuan dia berkongsi rakaman video itu kerana mahu menyebarkan kesedaran agar orang ramai sentiasa menjaga sivik dan mempunyai common sense, tidak kira di mana jua tempat tinggal berada.

Wanita itu menyatakan kereta yang menjadi mangsa ‘jiran dari neraka’ itu merupakan milik ayahnya dan lebih ‘mengerikan’ lagi apabila ayahnya berhadapan dengan situasi di mana ada pasu dibuang dari tingkat atas dan jatuh disebelahnya.

“Saya bukan mahu buat kecoh pun, cuma nak sebarkan kesedaran. Kalau jatuh kena kereta boleh baiki. Kalau kena dekat orang?” ujar @piqahhhhs_ dalam ruangan komen video TikTok tersebut.


Jiran Kena Dera Dengan Suami, Tindakan Gadis Ini Lapor Polis Terima Pujian Netizen

Kisah mengenai ‘kezaliman‘ lelaki mendera isterinya sendiri tersebar apabila seorang gadis dikenali Miss Dayah memuat naik dua video di TikTok miliknya.

Menurutnya, beliau mendakwa kejadian seumpama ini sudah berlaku berulang kali dan dirinya pernah menjadi saksi melihat wanita berkenaan dipijak oleh suaminya sendiri.

Dh bt report tnggu polis ja maiii..bpa kli dh bini dy kna pukoi bru ni berani nk bt report😌#fyp #fyppppppppppppp

♬ original sound – ℳ𝒾𝓈𝓈𝒹𝒶𝓎𝒶𝒽 – ℳ𝒾𝓈𝓈𝒹𝒶𝓎𝒶𝒽

Menerusi video tersebut, dapat didengar rintihan seorang wanita yang sedang merayu dan suara anak-anak kecil menangis seolah-olah meminta bantuan untuk dilepaskan. Lalu, gadis tersebut mengambil keputusan untuk membuat laporan polis susulan terdengar jirannya yang didakwa dipukul oleh suaminya sendiri.

Keputusan berani yang diambil oleh gadis tersebut menyebabkan suami jirannya ditahan polis dan menyelamatkan wanita tersebut daripada terus dizalimi.

Sian kak tu…dy xbrani nk bt report🥲#fyp#fyp

Video-video tersebut mendapat perhatian netizen dan rata-rata netizen mengucapkan terima kasih kepada pemilik video tersebut yang bertindak membuat laporan polis untuk menyelamatkan jirannya.

Malah, para netizen turut berpendapat bahawa Miss Dayah bukanlah jaga tepi kain orang tetapi tindakannya itu menyelamatkan nyawa.

Good job kak. Korang kalau nampak or dengar jiran kena pukul dek laki, tolong buat report or call polis. Banyak mangsa takut or diugut suami. Banyak suami tak layak jadi suami zaman sekarang. pic.twitter.com/pMvbDN1Hv2

Mnde ni dr dulu lg ade. Cume x viral n org x tahu. If ur husband is hurting u thats it. Just go . He won't change. He will begged n said he won' t do. But nooooo. These kind of people are monster of lies. https://t.co/o25wKT28d3

Staying at home is not a bliss for everyone. Domestic violence cases will spike up due to stress during this lockdown. Be a good neighbor. This isnt about being nosy, it is about saving lives. https://t.co/OVzCWNuo2J

— Hoely with Palestine 🇵🇸 (@hoelymelayu) June 15, 2021

Untuk rekod, sebanyak 902 kes keganasan rumah tangga dilaporkan dalam tempoh Januari hingga April tahun ini, dimana peningkatan kes ini didorong dengan pelbagai faktor, khususnya implikasi pelaksanaan Perintah Kawalan Pergerakan (PKP) yang berkuat kuasa sejak tahun lalu.

Sementara itu, kami kongsikan artikel berkaitan kes keganasan rumah tangga di Malaysia pada pautan di bawah ini.

Tekanan Hidup Di Musim Wabak, 902 Kes Keganasan Rumah Tangga Direkodkan Awal Tahun 2021

Polis Lapor Kes Penderaan Anak Ke Atas Ibu Bapa Meningkat Semasa PKP